Путиннинг яна бир махфий сири очилди: Роман Абрамович “Челси”ни Путинни топшириғига асосан сотиб олганми?\nАнглия «Челси» кулуби эгаси Роман Абрамович “Путиннинг одамлари” номида нашр этилган китобдан норози бўлмоқда. Китобда Абрамович «Челси» ни сотиб олиш тарихи Россия президенти Владимир Путиннинг буйруғи билан тузилган битим сифатида тасвирланган.\n«Челси» Абрамович адвокатларининг ношир ва китоб муаллифи Кетрин Белтонга қарши судга оид баёноти матнини эълон қилди.\n«Суд жараёни HarperCollins томонидан нашр этилган «Путиннинг одамлари »китобида бизнинг мижозимизга қарши қилинган кўплаб ёлғон ва туҳматли баёнотлар билан боғлиқ.\nКитобда бизнинг мижозимиз коррупциявий ҳаракатларга алоқадор бўлганлиги ва мижозимизнинг «Челси» футбол клубини сотиб олганлиги тўғрисида ёлғон даъволар мавжуд. Бундай айбловлар мутлақо қабул қилиниши мумкин эмас ва ҳеч қандай асосга эга эмас “, – дейилади Абрамович манфаатларини ҳимоя қилувчи Harbottle & Lewis юридик ташкилотининг баёнотида.\nШунингдек, россиялик тадбиркорнинг шахсий баёнотидаги сўзлар келтирилган.\n«Китобда мен ҳақимда, шунингдек, «Челси »футбол клубини сотиб олишимдаги фаолиятим каби бир қанча ёлғон ва туҳматли баёнотлар мавжуд. Бу қарорни қабул қилиш осон эмас эди. Менинг мақсадим суд жараёнидан қочиш эди ва юристларим тинч йўл билан эчим топиш учун ноширлар билан боғланишди.\nАммо, ушбу китобдаги ёлғон айбловлар нафақат менинг шахсий обрўимга, балки «Челси» футбол клуби фаолиятига ҳам зарарли таъсир кўрсатиши аниқ бўлди. Биз ноширга китобда менга нисбатан турли хил ёлғон даъволарга оид батафсил маълумотларни, шу жумладан аввалги суд жараёнларида Англия Олий судида ёлғон деб топилган даъволарнинг такрорланишини ҳам тақдим этдик.\nАфсуски, ушбу музокаралар натижа бермади ва ношир китобдаги бирорта нотўғри сўзларни тузатмади. Умид қиламанки, бугунги баёнот нафақат менинг номимга қўйилган сохта айбловларни рад этади, балки «Челси» нинг Буюк Британиядаги ижобий ўрнини яхшилайди “, – деди Абрамович.\nPrevious Месси Роналдуни “синдир”ди!\nNext Ана бўлмаса! Машхур футболчи интернетдан хотин қидирмоқда!


ЗАМОНАВИЙ БИЛИМ ВА ТАЖРИБАГА ЭГА КАДРЛАР – ЖАМИЯТ ТАРАҚҚИЁТИНИНГ ҲАЛ ҚИЛУВЧИ КУЧИДИР\nЗАМОНАВИЙ БИЛИМ ВА ТАЖРИБАГА ЭГА КАДРЛАР – ЖАМИЯТ ТАРАҚҚИЁТИНИНГ ҲАЛ ҚИЛУВЧИ КУЧИДИР Бугунги давр давлат хизматчилари олдига янгича талаблар қўймоқда. Мамлакатимизни замонавий босқичда ижтимоий-иқтисодий ривожлантириш бўйича устувор вазифаларни рўёбга чиқариш учун бошқарув усулларини қайта кўриб чиқиш, фаолият самарадорлигини оширишга алоҳида эътибор қаратилаяпти. Юртимизда таълим тизимини т ...\nОдил судлов соҳасида қандай ўзгаришлар белгиланди?\nОдил судлов соҳасида қандай ўзгаришлар белгиланди? Суд ҳокимиятининг чинакам мустақиллигини, фуқаролар ҳуқуқ ва эркинликларининг ишончли ҳимоясини таъминлаш ҳамда одил судловга эришиш даражасини ошириш суд-ҳуқуқ тизимини ислоҳ қилиш соҳасида давлат сиёсатининг асосий устувор йўналишлари ҳисобланади. Ўтган давр мобайнида суд тизими фаолияти самарадорлигини ошириш, судьяларни танлаш ва жой-жо ...\nЎзбек олимлари яратган тест тизимининг 100 минг доналик партияси вилоятларга юборилмоқда\nИнновацион ривожланиш вазирлиги ҳузуридаги Илғор технологиялар марказида 100 минг дона тест тизимини ўз ичига олган навбатдаги партия тайёрланди.Улардан 40 минг донаси Жиззах, Андижон ва Тошкент шаҳри санитария-эпидемиологик осойишталик агентлик лабораторияларига ҳамда Республика санитарияо-эпидемиологик осойишталик агентлигига топширилди. Қолган 60 мингтаси ҳам бошқа вилоятларга чиқарилади. ...\nТадқиқот: Янги даво усули Covid-19’нинг оғир шаклда кечишини кескин қисқартириши кутилмоқда\nБританиянинг Synairgen биотехнологиялар компанияси Covid-19’ни даволашда кескин бурилиш ясаши кутилаётган муолажа усулини ишлаб чиқди. Бу ҳақида BBC’нинг рус хизмати хабар бермоқда. Муолажага кўра, интерферон бета оқсилини махсус ингалятор – небулайзер орқали нафас тортиш йўли билан қабул қилиш керак бўлади. Небулайзер дорини майда дисперс аэрозол кўринишида ўпкага юбориш ва ...\n“ТАНК БИАТЛОНИ – 2020” ХАЛҚАРО АРМИЯ ЎЙИНЛАРИГА ТАЙЁГАРЛИК ҚИЗҒИН КЕЧМОҚДА\nМудофаа вазирлиги ҳарбий хизматчиларидан иборат Ўзбекистон жамоаси Халқаро армия ўйинларининг «Танк биатлони» мусобақасида ўтган йили илк бор иштирок этди. Мусобақа шартига кўра, вакилларимиз янги жамоа бўлганлиги учун иккинчи дивизионда ҳаракат олиб борди. Ўша унутилмас лаҳзаларни ўз кўзи билан кўрган, олам-олам таассурот олган, ватандошларимиз муваффақиятлари ҳақида юртимиз оммавий а ...


Ўзбекистон Республикаси Президенти Шавкат Мирзиёев Наманган вилоятида бўлиб ўтган сайловолди учрашувида бир қатор устувор вазифаларни белгилаб берган эди. Вилоятда мазкур вазифалар ижросини таъминлаш ишлари қизғин давом этмоқда. Вилоят ҳокимининг қарорига биноан 1862 - 1937 йилларда яшаб ижод этган Исоқхон Тўра Ибрат хотирасини абадийлаштириш бўйича Тўрақўрғон туманида умумий майдони 2,2 гектарни ташкил этувчи “Ибрат” мажмуасини лойиҳалаштириш ишлари якунига етказилди. Бу ҳақда Наманган вилоят ҳокимлигининг ахборот хизмати раҳбари Ўғилой Болтабоева хабар бермоқда, деб ёзади kun.uz нашри.\nАйтиш керакки, Исоқхон Тўра Ибрат водийда илк бор “Матбааия Исоқия” босмахонасига асос солган маърифатпарвар инсон бўлган. У ўша даврдаёқ 7 та хорижий тилни ўзлаштириб, бир нечта ўқув дарслиги ва бошқа ноёб адабиётларни ижод қилган.\nНаманганда водийда биринчи NetMarket маиший техника онлайн савдо дўконлари тармоғи иш бошлади!\n“Ибрат” якунига ягона Наманганда мажмуасининг лойиҳаси етди водийда бўлган


24 октябр 2020, Тошкент вақти: 16:58\nОзодликка бўлаëтган энг кўп шикоят эса¸ қишлоқларда электр ва газнинг йўқлиги ҳақдадир.\nДемократияси нимаю¸ легитимнинг ўзбекчаси қандай бўлади?\nҚашқадарё вилояти Косон туманида яшовчи 90 яшар Раҳмонқул бобо "Эркин микрофон"нинг қарийб кунда-шундаси. 24 декабр кунги телефон суҳбатида отахон демократия ҳақида гапира туриб, бу каби сўзларни ўзбекчалаштириш тарафдори эканини айтади.\n- Демократия ҳақида гап бўлди. Бир киши чиқиб гапирдики, “Ўзбеклар демократияга тайëр эмас деган гапни айтдин. Бу ўзбек халқини ҳақорат қилиш бўлди” деб гапирди. “Ўзбеклар нима учун демократияга тайëр эмас экан. Бунақа дейиш мумкин эмас” деган гап билан гапирди бир киши. Мен бунга бундай қарайман. Мен одамларга ҳар вақт гап солиб, автобусларда, йиғилишларда, тўй-маракаларда ҳамма таниш одамлардан сўраб юраман “Демократия дегани нима у?” деб. Ҳаммаси елка қисиб қўяди. Билмадим одамлар тасаввурида демократия таниш гап эмас эканми ë ўзбек тилига ўгириб бўлмайдими буни.\nБундан ташқари яна бир легитим деган гап аралаштириб гапирилаяпти. Легитим деган сўз ўзбек сўзими, рус сўзими, чунки мана Озодлик бир мунча вақтлар танқид қилди “Ўзбекистонда давлат тили ўзбек тили бўлиши керак. Ўзбекистонда кўп раҳбар одамлар фақат русча гапиради. Нимага ўзбек тилида гапирмайди” деган гап гапиради. Нега сизлар томонидан легитимга ўхшаган одамлар тушунмайдиган гапларни соф ўзбек тилига айлантириб айтиб бўлмайдими? Шу масала ойдинлашишини хоҳлар эдим, дейди қашқадарëлик 90 яшар Раҳмонқул бобо.\n"Шоҳидийлар"ни қамашгани яхши иш бўпти"¸\nдейди Озодликнинг “Ислом ва демократия” эшиттиришининг сўнгги сонига мавзу бўлган "Шоҳидийлар" номли янги оқимга муносабат билдира туриб бухоролик Иброҳим ака. Бу суҳбатдош "Шоҳидийлар" оқими ҳақида биринчи Озодликдан эшитганини айтади.\n- Озодликнинг кечаги эшиттиришида Андижонда пайдо бўлган “Шоҳидийлар” гуруҳи ҳақида гап бўлди. 19 киши қамоққа ҳам олинган экан. Умуман шу хусусда фикр билдирмоқчи эдим. Аввало ўша қамалганлар чиндан ҳам “шоҳидий” бўлса, уларнинг шундай тақиқланган гуруҳга аъзолиги ҳақиқатан исбот қилинган бўлса, уларнинг қамоққа олингани жуда ҳам яхши иш бўлибди. Бу менинг фикрим.\nНимага деганда¸ бу гуруҳни илмсиз мусулмонлар ҳам қўлламайдиган бунақанги илм билан, куфрга олиб борадиган илм билан халқнинг орасида юриши жамият учун хавфли деб ҳисоблайман. Шайх Абдулазиз Мансур айтдиларки, улар пайғамбаримиз соллоллоҳу алайҳи васалламнинг ҳадисларини тан олмас эмишда, фақат Қуръоннинг ўзи билан ҳукм чиқариб қўйишармиш. Улар ароқ ичишга ҳам фатво бериб юборишибди. Агар улар ҳақиқатан Қуръонни ўзига дастур қиладиган бўлса, Оллоҳ таоло Қуръонда ароққа қарши тўртта оят нозил қилганку. Наҳотки ўша оятларни ўқимаган бўлса. Наҳотки оддий нарсага ҳам уларнинг ақли етмаган бўлса. Одамни куфрга, кофирликка олиб борадиган ахмоқона тушунчаларни халқнинг орасига сингдириб улгурмай туриб уларнинг ўзини йўқотгани жуда маъқул, дейди бухоролик Иброҳим ака.\nЎзбекистонда мелиса кўпайиб кетди....\nРоссиянинг Новосибирск вилоятидан қўнғироқ қилган андижонлик меҳнат муҳожирлари Жаҳонгир билан Озодбек¸ Ўзбекистондаги вазият ҳақида ўз фикрларини билдиришди.\n- Ўзбекистонда бўлаëтган воқеалар ҳақида гап бор эдида озгина. Менга нима ëқмайди, ҳамма нарса бўлиб туриб, мана заводлар, ҳамма нарса ўзимизда бор. Лекин ўша ëққа кириш учун ҳам пул тўлаш керак, ўқишга киришга ҳам пул тўлаш керак, армия ҳам пул. Ҳамма ëқни пул қилиб ташлади. Менга мана шу томони ëқмайди. Бу ëқда ҳаммаси яхши. Ишга жойлашаман десангиз, келасиз, документ топширасиз, кириб кетаверасиз. Мен бу ерда уже 7 йилдан бери тураман. Бирга ўзимизнинг андижонлик болалар бор. Шулар билан гаплашинг. Ҳозир бераман.\n(телефон гўшагини андижонлик бошқа болалар олди)\n- Ало. Яхшимисиз? Соғлиқларингиз яхшими?\nОзодлик: Раҳмат. Сиз қанчадан бери Россиядасиз?\n- Бизлар уч йилдан бери.\nОзодлик: Сиз Жаҳонгирнинг фикрига қўшиласизми?\n- Қўшиламану, лекин ҳозир Ўзбекистонда энг ëмон бўлаëтгани бу милициялар кўпайгани. Ҳозир шаҳарда унчамасу, лекин ўзимизнинг қишлоқ тарафлардагиларни ëмон қисаяпти. Ўзи одамлар зўрға яшаяпти. Борини ҳам олиб қўяяпти. Ўзбекистонда ҳозир милиция кўп бўлаяпти. Аҳолидан кўра милиция кўпайиб кетаяпти. Ҳозир битта қишлоққа тўртта участка нозирини қўйиб, роса қийнаяпти. Ҳар хил гаплар билан борини тортиб олаяпти, дейди андижонлик Озод.\nСурхон қишлоқлари қоронғуликда қолмоқда\nСурхондарёнинг Музробод туманидан қўнғироқ қилган бир отахон минглаган ўзбекларни қийнаётган яна ўша чироқ муаммосини тилга олади.\n- Сурхондарëнинг Музробод туманиданмиз. Свет умуман йўқ¸ деса ҳам бўлади. Эрта билан соат 6дан 7гача свет бўлади. Обеддан кейин соат 1дан 2гача бўлади. Кечқурун 6дан 7гача свет бўлади. Ундан кейин свет ҳам йўқ, бало ҳам йўқ. Болалар дарс ҳам тайëрлай олмайди, овқатини ҳам ея олмайди. Овқатини қоронғида ейди. Овқатига пашша тушаяптими, чивин тушаяптими, таракан тушаяптими уни кўрмайди ҳам. Дарснику умуман тайëрлай олмайди. Ўқишга қандай бориб келган бўлса, шундай туради папкаси. Свет йўқ нима билан ўқисин бечоралар. Ҳокимиятга ҳам кирилди, электросет бошлиқларига ҳам гапирилди. Бирортасидан натижа йўқ. Ҳокимиятдагиларнинг ҳам, прокурорнинг ҳам, началник милициянинг ҳам свети ëниб турибди. Уларнинг болалари дарсини ҳам қилаяпти, овқатини ҳам светнинг ëруғида еяпти. Қишлоқда тўй бўладиган бўлса, қаердандир движок олиб келиб шуни улаб светни ëқиб, бечоралар тўй қиладида. Айтилмаган каттаси ҳам қолмади. Айтган билан ҳокимининг ҳам, прокурорининг ҳам, началник милициясининг ҳам ҳаммасининг танглайини пул билан босган. Пул олиб кел дейди, дейди музрободлик отахон.


Ўзбек-Америка алоқалари: Аввал иқтисод - BBC O'zbek\nФото муаллифлик ҳуқуқи ТВЦ\nПрезидент Шавкат Мирзиёев АҚШ билан ўзаро муносабатларни "аввало, иқтисодиёт соҳасида мустаҳкамлашга қаратилган ҳамкорликнинг янги механизмларини ишлаб чиқиш" кераклигини айтган.\nБу ҳақда Ўзбекистон раҳбари чоршанба куни Америка - Ўзбекистон савдо палатаси раиси Кэролин Лэмм билан учрашув чоғида гапирган.\nМирзиёевга кўра, Ўзбекистон Қўшма Штатлар билан савдо-иқтисодий, инвестиция, технология, инновация ва таълим соҳаларида узоқ муддатли ҳамда кенг кўламли ҳамкорликни йўлга қўйишдан манфаатдор.\nРасмий хабарда айтилишича, учрашув чоғида АҚШнинг "тўғридан-тўғри инвестициялари ва замонавий технологик ютуқлари асосида амалга ошириладиган истиқболли лойиҳалар" муҳокама этилган.\nАввалроқ Лэмм хоним Тошкентдаги Америка - Ўзбекистон савдо палатасининг йиғилишида иштирок этган.\nЙиғилишда ўзбек томони АҚШ молия институтлари билан алоқаларни қайта тиклаш зарурати ҳақида гапирган.\nХорижлик сармоядорлар учун мислсиз шароитлар яратилмоқда.\nЭлёр Ғаниев, Ташқи иқтисодий алоқалар вазири\nТашқи иқтисодий алоқалар вазири Элёр Ғаниев Ўзбекистон ҳануз Иқтисодий Ҳамкорлик ва Тараққиёт Ташкилотининг сармояларга хавф катта бўлган давлатлар рўйхатида қолаётгани бу борада муаммо яратаётганидан шикоят қилган.\n"Бизни ҳозиргача 6-тоифага киритишади. Бу албатта тўсиқ", - деган Ғаниев.\nАммо унинг таъкидлашича, бу "биринчи навбатда Америка сармоялари йўлидаги тўсиқдир".\nЎзбек мулозими охирги 13 йилда Ўзбекистонда ялпи ички маҳсулот ўсиш ҳажми 8 фоизни ташкил этгани ва мустақиллик йилларида Ўзбекистон иқтисоди 5 баробарга ўсгани ҳақидаги одатий рақамларни келтирган.\nЭлёр Ғаниев АҚШлик сармоядорларни мамлакат бўйлаб ташкил этилаётган 4 та эркин иқтисодий ҳудудга сармоя киритишга чақирган.\n"Уларда хорижлик сармоядорлар учун мислсиз шароитлар яратилмоқда. Қисқача айтганда, солиқ ҳам, бож тўлови ҳам нольга тенг", - деган ўзбек мулозими.\nЎзбек томонининг рақамларига кўра, Қўшма Штатлар Ўзбекистонга киритган умумий сармоялар миқдори 1 миллиард доллардан ошган.\nБу рақам 2015 йил сентябр ҳолатига Америка Қозоғистонга киритган тўғридан-тўғри сармоялар ҳажмидан 30 баробар (30 миллиард доллар-таҳр.) камдир.\nАҚШ Ўзбекистонни эркин бозор иқтисоди амал қилаётган давлат сифатида тан олмаган.\nИслоҳотларга пул керак\nПрезидент Мирзиёев ўз чиқишларида иқтисодиётда давлат улушини камайтириш ва хусусий тадбиркорликни қўллаб-қувватлаш ҳақида гапирган.\nТаҳлилчиларга кўра, Мирзиёев ўзи эълон қилган ижтимоий-иқтисодий ислоҳотларни амалга ошириши учун йирик хорижий сармояларни жалб этиши керак бўлади.\nЎтган ой ҳукуматнинг йил якунларига бағишланган йиғилишида Элёр Ғаниев дохил, хорижий сармоя учун маъсул вазирлар ва идоралар раҳбарларини танқид қилган.\n"Сизлар Кореяга командировкага сарфлаган маблағларингизга иккита корхона қуриш мумкин эди", - деб айтган Мирзиёев мулозимлардан бирига.\nФото муаллифлик ҳуқуқи Uzdaily.uz\nImage caption Аввалроқ Мирзиёев АҚШ Давлат Котибининг сиёсий масалалар бўйича ўринбосари Томас Шэннон билан музокаралар ўтказган\nПрезидент хорижий сармояларни жалб этиш учун Сенат раисининг янги ўринбосари лавозимини таъсис этган.\nУшбу лавозимга тайинланган сенатор Содиқ Сафоев ўтган йил декабрида Ўзбекистонда сармоя муҳити ёмонлигини тан олган.\nТошкентда хорижий сармояларга бағишланган анжуманда гапирган Сафоев хорижлик ишбилармонлар билан очиқ мулоқотга тайёр эканликларини айтган.\n"Агар электр таъминоти яхши бўлмаса, биронта ҳам сармоядор Ўзбекистонга келиб, завод очмайди", -деб айтган анжуманда қатнашган европалик дипломатлардан бири.\nТаҳлилчиларнинг айтишларича, пул валюта сиёсати эркинлаштирилмас ва коррупцияга қарши жиддий кураш бошланмас экан, хорижий сармоядорларни жалб қилиш қийин бўлади.\nЎзбекистон ҳукумати апрел ойида пул-валюта ислоҳотини ўтказишни режалаётганини айтган, аммо ҳозирга қадар бу борада аниқ ҳаракат режаси эълон қилинмаган.\nСодиқ Сафоев Ўзбекистонда "сиёсий модернизация"га эҳтиёж борлигини ҳам тан олган.\nМузокаралар чоғида икки томон жумладан, сиёсий алоқаларда ҳам "кўзга кўринарли натижалар"ни қўлга киритиш ниятида эканликларини тасдиқлашган.\nТомас Шэнноннинг сафаридан кўп ўтмай, собиқ депутат ва сиёсий маҳкум Самандар Қўқонов қамоқдан озод этилганди.\nАҚШ Давлат Департаменти 23 йилдан кўпроқ умрини қамоқда ўтказган фаолнинг озод қилиниши Ўзбекистон ҳукумати билан олиб борилган музокаралар натижаси эканини тасдиқлаган.\nАммо айни пайтда яна ўнлаб сиёсий фаоллар ва мустақил журналистлар қамоқхонада қолаётир.\nЎтган ой АҚШда жойлашган Журналистларни Ҳимоя Қилиш Қўмитаси Ўзбекистон Президенти Шавкат Мирзиёевни қамоқдаги журналистларни озод этиш, матбуотга эркинлик бериш ва интернетга қўйилган чекловларни олиб ташлашга чақирган.\nПрезидент Мирзиёев ҳозирга қадар мамлакатда туб сиёсий ислоҳотлар ўтказиш ҳақида гапирмаган.\nМамлакатда марҳум президент Ислом Каримов хотирасини абадийлаштириш ва унинг зиддиятли сиёсий меросини улуғлаш ҳаракатлари бошланган.\nАҚШ Давлат Департаменти Ўзбекистонда Каримов даврида қарор топган сиёсий тузумни "инсон ҳақларини қўпол равишда поймол қилувчи репрессив ва шафқатсиз тузум" деб таърифлаб келган.\nТошкентдаги дипломатик манбаълардан бирининг айтишича, Доналд Трампнинг президентликка сайланиши ўзбек дипломатлари учун "яхши янгилик" бўлган.\nЎтмишда Жорж Бушнинг республикачи маъмурияти Ўзбекистонни террорга қарши урушда муҳим иттифоқчи сифатида танлагани учун танқид қилинган.


Самарқанд шаҳрида ноқонуний фаолият юритаётган “тадбиркорлар” фаолиятига чек қўйилди - zarnews.uz\nТадбиркорлар нафақат ўзининг иқтисодий аҳволини, балки мамлакат бюджетини тўлдиришда ҳам муҳим бўғин ҳисобланади. Мамлакат бюджетининг мустаҳкамлиги эса халқ фаровонлигини таъминлайди. Афсуски, ноқонуний тадбиркорлик билан шуғулланиб, мўмайгина даромад қилмоқчи бўлган “тадбиркорлар” учраб турибди.\nСамарқанд шаҳар давлат солиқ инспекцияси ходимлари томонидан сентябрь-октябрь ойларида ўтказилган профилактик тадбирлар давомида ноқонуний фаолият билан шуғулланаётган фуқаролар фаолиятига чек қўйилмоқда.\nЖумладан, Я.Афзалий кўчаси, 29-уйда яшовчи фуқаро Д.А.нинг ҳеч қандай ҳужжатларсиз ноқонуний равишда савдо фаолияти билан шуғулланаётганлиги аниқланди. Сотувда мавжуд бўлган 16 турдаги, умумий қиймати 80,9 миллион сўмлик аёллар кийимлари далилий ашё сифатида олинди.\nФуқаро З.Ғ. эса гўё шаҳар бедарвозадек, “Мусо Хонкелди савдо комплекси” МЧЖ ҳудудида ҳеч қандай ҳужжатларсиз савдо фаолияти билан шуғулланиб келган. Профилактик тадбир давомида 11 турдаги, умумий қиймати 76 миллион 565 минг сўмлик аёллар кийим-кечаклари далилий ашё сифатида олинди.\nСамарқанд шаҳри Яҳё Ғуломов кўчаси, 28-уйда жойлашган савдо дўконида Вазирлар Маҳкамасининг 850-сонли қарори талаблари бузилганлиги аниқланди. Дўконда мавжуд бўлган 12 турдаги, умумий қиймати 30 миллион 76 минг сўмлик (314 қути тамаки ва бошқа) маҳсулотлар далилий ашё сифатида олиб қўйилди.\nВилоятдаги ҳар бир шаҳар ва туманда солиқ органи ходимлари томонидан доимий равишда профилактик тадбирлар ўтказилиб, солиқ тўловчиларнинг ҳуқуқий маданиятини ошириш борасида тарғибот тадбирлари давом эттирилмоқда.


Умид шами ўчмасин! – oliymahad.uz\nУмид шами ўчмасин!\nИнсоннинг саодатли ҳаёт кечириши, ишлари унумли ва баракали бўлишида эртанги кунга нисбатан умиднинг ўрни беқиёсдир. Инсон дунёга келибдики, орзу-умидлар билан яшайди. Орзулари рўёбга чиққан одам, албатта, шукр қилиши керак. Инсонни касб ва меҳнат қилишга ундайдиган куч ҳам шу. Ғайрат ва иштиёқни уйғотадиган, дангасалик ва ялқовликни кетказадиган омил ҳам умиддир. Умидни янада яхшироқ тушуниш, ҳис этиш учун унинг зидди бўлган умидсизликни билиш керак.\nУмидсизлик Аллоҳнинг раҳматига ношукрлик бўлиб, умидсизлик ишончни сўндирувчи иллатдир. У бирор ишга қўл уришдан қайтаради. Жасаддаги қувватни сустлаштириб, йўққа чиқаради. Мақолларда келганидек “Умид қилдим – етдим, ноумид бўлдим – йиқилдим”. Абдуллоҳ ибн Масъуд (розияллоҳу анҳу): “Инсонни икки нарса ҳалок қилади: умидсизлик ва манманлик!” деганлар. Масалан, талаба имтиҳондан ўтишига умид қилмаса, ўқиш-ёзишни йиғиштириб қўяди. Синфхона унга торлик қилади. Ўқимаслик учун ҳар нарсадан баҳона излайверади. Энг ёмони, ўша “баҳона” тез топилади. Бемор соғайишдан умидини узса, на табиб сўзи, на муолажа кор қилади. Ҳеч қандай дори фойда бермайди. Аллоҳ таоло марҳамат қилади: “Aллoҳнинг рaҳмaтидaн нoумид бўлмaнглaр. Зeрo, Aллoҳнинг рaҳмaтидaн фaқaт кoфирлaр қaвмигинa нoумид бўлур” Динимиз таълимоти ялқовлик, боқимандалик каби зарарли иллатларни қатъий қоралаб, инсонларни ҳалол ризқ топиш йўлида чин ихлос билан меҳнат қилишга буюради. Ҳар қандай муваффақият осонлик билан қўлга киритилмаслиги маълум. Илм, касб-ҳунар эгаллаш, дунё фаровонлиги ва охират ободлиги ҳамма ҳаммаси инсон ҳаракати сабаб ҳосил бўлади. Бунинг учун инсонда ишонч, умид бўлиши кифоя. Умид қалб амалидир. Ҳар бир инсонни унинг қалби бошқаради. Қалбдаги яхши ният ва олий мақсадлар кишига шижоат ва ғайрат бағишлайди. Қалбида пок нияти бўлмаган киши бирор ишга қўл урмайди, киришмайди, киришса ҳам, ишини тугатмайди. “Бирор билим юртни амаллаб тугатсам…” деган инсон шундан нарига ўтмайди. Нолигани сайин иши орқага кетаверади. Унинг дардига даво меҳнатдир. Хоҳиш ҳеч нарсани ҳал қилмайди, натижага эришиш учун ҳаракат қилиш керак. Ҳаракатдан тўхтамаган бирор натижага эришмай қолмайди. Ҳазрат Умар (розияллоҳу анҳу): “Дунёда эртага вафот этадигандек ибодат қил, абадий турадигандек яша” деб, ғайратли бўлишга ундаган. Аллоҳ таолога ҳамдлар бўлсин! Миллатимиз меҳнатни севади, меҳнаткашни қадрлайди. Юрт ободлиги, халқ фаровонлиги, файзу баракот ҳалол меҳнат биландир. Хулоса қилиб ушбу ибратли зарбулмасални келтирсак.\nБир хонада тўртта шам ёниб турар эди. Замон ўтиб, одамлар ўзгариб, хонадаги биринчи “Иймон” деб номланувчи шам ўчибди.\n– “Иймон” ўчган жойда мен хам узоқ ёна олмайман, деб “Яхшилик” дея номланган иккинчи шам ҳам ўчибди.\n– Иймон ва яхшилик ўчган хонани мен ҳам ёрита олмайман, деб “Меҳр-муҳаббат” шами ҳам ўчибди.Ушбу хонага кириб бир киши:\n– Эҳ, нақадар қоронғу бу хонада на Иймон, на Яхшилик, на Меҳр-муҳаббат бор, деб ортга қайтаётса, тўртинчи шам:\n-Илтимос, тўхтанг, дебди.\n– Сен қандай шамсан? Нега халиям ёниб турибсан, деб сўрабди халиги киши.\n– Мен ўчсам бу хона қоп-қоронғу бўлиб қолади, Мен ёниб турган эканман қолган учта шам ҳам ёниши мумкин. Чунки мен “Умид” шамиман, дебди.\n– Ҳеч қачон қалбингиздан шу тўрт шам ўчмасин. “Иймон, яхшилик, меҳр-муҳаббат ва умид” қалбингизни доим ёритиб турсин! Умидни асло узманг ва Аллоҳнинг рахматидан ноумид бўлманг!\nҚорақолпағистон Республикаси Амударё тумани\n“Нўғой эшон” эшон жоме масжиди имом хатиби,\nМахсус сиртқи бўлими талабаси\n Юсуф сураси 87-оят. Абдулазиз Мансур. Қуръони карим маънолар таржима ва тафсири.Тошкент, 2009.\n345500cookie-checkУмид шами ўчмасин!no\nОлдинги“Олий ўрин” соҳиби Йўлдош қори ҳақида эксклюзив видеолавҳаКейингиИт оёғини синдирган сўфий


Вояга етмаган болалар онаси тарбиясига олиб берилди - Zamin.uz\nБоғот тумани Найман маҳалласида яшовчи фуқаро И.З оилавий келишмовчилик сабабли турмуш ўртоғининг уйидан кетишга мажбур бўлган. Бироқ вояга етмаган фарзандларини олиб кетаолмагач, судга мурожаат қилган.\nБюронинг Боғот туман бўлими иш юритувида фуқаролик ишлари бўйича Боғот туманлараро судининг ижро варақасига асосан И.Знинг вояга етмаган 2014 йилда туғилган фарзанди О.Ш ва 2016 йилда туғилган фарзанди О.Шларни тарбиясига олиб бериш тўғрисидаги ижро ҳужжати жорий йилнинг 19 февраль куни бўлим иш юритувига келиб тушган ва шу кунинг ўзида давлат ижрочиси томонидан белгиланган тартибда “ижро иши юритишни қўзғатиш тўғрисида”ги қарори қабул қилинган.\nБўлим ходимлари томонидан қарздорга вояга 2 нафар фарзандларини онасига ихтиёрий равишда топшириш тўғрисида огохлантириш хати юборилган. Лекин қарздор неварасини онасига беришдан бош тортган. Шунга кўра, жорий йилнинг 22 февраль куни давлат ижрочилари тегишли органлар ва холислар иштирокида икки нафар вояга етмаган фарзандлари онаси тарбиясига олиб берилиб, ижро ҳужжати амалда тамомланди. “Замин” янгиликларини “Youtube”да кузатиб боринг\nБир нафар фарзанд учун 16 млн. сўм алимент ундириб берилди\n18-02-2021, 22:30, Жамият\n8-01-2021, 14:20, Жамият\n11-11-2020, 20:07, Жамият\nЯнгиликлар » Жамият » Вояга етмаган болалар онаси тарбиясига олиб берилди


Даврон Файзиев: У - афсона!\n30 март, 2021, 16:29\nТеглар:Серхио Агуэро | Манчестер Сити | Даврон Файзиев\nМашҳур шарҳловчи унинг кетишига муносабат билдирди.\nХабарингиз бор, "Манчестер Сити" ўз юлдузи Серхио Агуэро билан шартнома узайтирилмаслиги ва мавсум сўнгида у билан хайрлашишини эълон қилди. Машҳур шарҳловчи Даврон Файзиев ўз "Телеграм" каналида бу ҳақида фикр билдирди:\n"Расман" Серхио Агуэро мавсум якунлангач "Манчестер Сити"ни тарк этади. Бу ҳақда клуб эълон қилди. Агуэро эса мухлисларга мактуб йўллади. Гарчи айтилмаётган бўлсада, катта эҳтимол билан янги манзил "Барселона" бўлса керак. Ҳозирга келиб Кун манчестерликлар сафида 384 ўйинда 257 гол урган. Бу рақамлар ошса керак. Ошиши муҳим. Чунки айни вақтда АПЛ тарихидаги тўпурарлар рўйхатида Агуэро 4-ўринда ва 3-ўрин билан фарқ атиги 6 голни ташкил этмоқда. Агар Пеп имкон берса, йўқотса бўладиган фарқ. Бу рўй бермаган тақдирда ҳам Кун Агуэро бир қанча тарихий натижа эгаси бўлиб қолади. У АПЛ тарихидаги энг яхши легионер тўпурар, у Манчестер Сити тарихидаги энг яхши тўпурар, у афсона.\nОлдинда эса деярли аниқ бўлиб бораётган яна бир чемпионлик ва Чемпионлар Лигаси учун сўнгги жанг".\nАгуэронинг иштаҳаси карнай


Саид Аҳмад таваллудининг 100 йиллигига\nСаид Аҳмад таваллудининг 100 йиллигига 10.06.2020 12:43\nКасб тақозоси билан, ҳам адабиёт мухлиси сифатида Ўзбекистон халқ ёзувчиси, Ўзбекистон Қаҳрамони Саид Аҳмад иштирокидаги тадбир, адабий учрашув, ижодий мулоқотларда кўп қатнашганман.\nУстоз ёзувчи оддий, самимий тарзда гапирарди. Шу қадар оддийки, дилданки, гўё суҳбатдоши билан юз йиллар чамаси танишдек, дилдан сўзларди. Бурама-ясамалик, баландпарвозликдан йироқ сўзлар адабиёт ихлосмандларининг юрагига тезда етиб борар эди.\nЗавқли, кулгуга бой воқеаларни юз-кўзи қилт этмай, сира кулмай ҳикоя қиларди. Ортиқча гапбозлигу маҳмадоналикка берилмас эди устоз ижодкор. Айни пайтда ўзи бошидан кечирган изтиробга тўла кечмишларига оид ҳикоялар юракни сирқиратмай қолмасди. Ажабмаски, Саид Аҳмад истеъдодининг ўзига хослиги ҳам, халқчиллиги, жайдарилиги ҳам унинг халққа яқинлигидан эди.\nОқила, сабри саботи метин инсон, умр йўлдоши, ижодкор Саида опа Зуннунова ҳақида хотирлаганида эса ҳамиша ҳурмат, эҳтиром билан унинг номини тилга олар эди. Ажаб, Саида опанинг суратларини ёзувчи ва шоирларимизнинг ёрқин хотираларга оид китобларида кўп кўрганман. Лекин ҳеч жойда Саида опанинг ғамгин, маҳзун, аламзада фотосуратини учратмаганман. Ёруғ, нурли, истарали чеҳрали Саида опа унинг умр йўлдоши каби шўронинг зуғумли замонидаги таъқибу маломатларига қандай бас келган экан? Шунча сабру матонатни, ирода қувватини қайдан топа олган, ҳали ҳамон шуни ўйлайман...\nСаид Аҳмаднинг "Уфқ", "Жимжитлик" каби романлари тинчликнинг қадр-қиммати, эзгулик ва ёвузликнинг мангу курашидан сўзлайди. Унинг асари асосидаги "Келинлар қўзғолони", "Куёв" спектакллари ҳамон ойнаижаҳондан ҳам, мухлислар кўнглидан ҳам тушмай келмоқда. "Киприкда қолган тонг" номли тўпламига кирган қисса ва ҳикоялар эса шўро даврининг жирканч қиёфаси, қонли қўлларини ҳозиргача "ўша даврда автобус беш тийин, ширин сув уч тийин эди..." қабилида соғинувчиларга яна бир бор эслатиб қўяди. Борини борича тасвирлаш Саид Аҳмад ижодининг ўзига хос жиҳатларидан эди.\n... Пойтахтимизнинг Адиблар хиёбони. Саид Аҳмад ҳамда Саида Зуннунованинг якдиллиги, ҳамжиҳатлиги, уларнинг садоқати, ибратга арзигулик фазилатларни моҳир ҳайкалтарош, Ўзбекистон халқ рассоми Равшан Миртожиев яққол ифодалаб бера олган.\nБугун "саводи", дунёқараши ижтимоий тармоқлардаги ола-таъсир ёзишмалар орқали шаклланаётган ёшлару катталар борлиги афсусланарли. Адиблар хиёбони каби муаззам масканлар, миллий адабиётимизнинг энг сара намуналари, устоз адибларимиз ижоди бадиий дид ва саводнинг тўғри шаклланиши, сўз санъатининг мафтункор оламидан баҳра олиш, ҳаётнинг оқу қорасини фарқлай билишда яхши маёқдир.


Хўш, гендер тенглиги нима ўзи? | Azon.uz - Ахборот-таҳлилий портал\n2810 18:17 23.08.2019\nСенат томонидан хотин-қизларнинг жамиятдаги ўрнига қаратилган бир қанча ташаббуслар қўллаб-қувватланди, масалан, “Хотин-қизларни тазйиқлар ва зўравонликлардан ҳимоя қилиш тўғрисида”ги қонун маъқулланди.\nУшбу қонунда тазйиқ ва зўравонликдан ҳимоя қилиш учун жабрланувчиларга ҳимоя ордери берилиши кўзда тутилган.\nМисол учун, эр ва хотин уришиб қолса, эр хотинга нисбатан куч ишлатса ёки тазйиқ қилса ва бу исботланса, эрнинг аёл билан бевосита ёки билвосита алоқасини 30 кунгача чеклаб қўйиш мумкин бўлади.\nОҳ-о, маза-ку энди. Эрнинг асабига бемалол тегаверасиз, эр жаҳл устига чиқса ва куч ишлатса, эрни хотиннинг олдига бормайдиган қилиб қўясиз.\nМенга бу ишлардан турмуш тарзимизнинг ғарблашаётгани ва давлатнинг оила ишларига аралашаётганининг ҳиди келяпти.\nКейинчалик фарзандингиз олдига бора олмаслик, ўз уйингиз атрофига 500 метр яқинлаша олмаслик, хотинингиз билан алоқа қила олмаслик каби оилада эр ва отанинг ўрнини чекловчи ва таҳқирловчи ордерлар ҳам маъқулланиши мумкин.\nХўш, гендер тенглиги нима ўзи? Фақат аёлларнинг ҳуқуқини ҳимоя қилиш ва аёлларга улар истаганчалик шароит яратиб беришми? Унда бу гендер тенглиги деб эмас, гендер имтиёзи деб аталиши керак. Нега одамларнинг кўзи шамғалат қилинади?..\n“Гендер тенглиги” шиори билан эркакларга шароит яратилган бирорта ҳолатни биласизми? Йўқ.\nЭркакларга қандай шароит ҳам керак бўларди, деб сўрашингиз мумкин.\nАйтаманки, бизга ҳам (маънавий) тазйиқлар ва зўравонликлардан ҳимоя ордери керак. Бошни оғритаётган ва бизга маънан тазйиқ қилаётган аёллар эрларидан 15 кун, 30 кун узоқда юрсин. Шунда ҳеч қанақа тазйиқ ҳам бўлмайди, зўравонлик ҳам, оила тинч-тотув бўлади.\nГендер тенглиги эркакларни ҳам ўйлайдими?..\nАслида аёлларга нисбатан ҳар қандай зўравонлик барча ақлли жамиятларда, жумладан, Исломда ҳам қораланади. Аёлларга нисбатан куч ишлатиш тажовуз ҳисобланади. Уларга нисбатан ҳеч қандай куч, зўравонлик, уриш, калтаклашни ишлатиб бўлмайди. Насиҳат қилиш, у кор қилмаса, секин туртиб огоҳлантириш, у ҳам кор қилмаса, ётоқларида тарк қилиш кўзда тутилган.\nБиз ишлаб чиқаётган қонунларимиз ва қоидаларимизни яхшилаб ўрганиб чиқсангиз, улар асосан жазолашга ёки таҳдидга қаратилганини кўрасиз. Агар буни қилсанг, бу жазо, буни қилсанг, у жазо ва ҳоказо.\nЛекин жиноятнинг олдини олиш, профилактика ҳақида кўп ўйламаймиз. Оилаларда эркаклар томонидан аёлларга зўравонлик ишлатилаётганининг асл сабаби нимада?\nБалки аввал ўшани йўқотишга ҳаракат қилармиз?\nМингта аёлга зўравонлик ишлатилиб, мингта эркак жазоланганидан жамиятга нима наф?\nБалки ижтимоий тадқиқот ўтказиш керакдир? Нимага эр-хотин уришяпти? Нега оилалар ажрашяпти? Ичкиликданми? Тарбияданми? Ҳирсданми? Ҳасадданми? Қайнота-қайнонанинг муносабатиданми? Онгсизликданми? Дунёқарашданми? Нимадан?..\nхотин-қизлар қонун “Гендер тенглиги” Исломда оила Махсус Долзарб\nЯна тиббиёт ходими калтакланди\n594 15:00 07.01.2020\n5118 16:00 13.12.2019


Азиз Ибрагимовга хориждан чорлов бўлмоқда » Скачать музыку бесплатно новинки музыки 2016-2017\nАзиз Ибрагимовга хориждан чорлов бўлмоқда\nКомментариев: 0 Просмотров: 331 Дата: 12-01-2016, 02:48 Хабарингиз бор, “Бухоро” жамоаси айни пайтда Тошкентдаги йиғинни давом эттирмоқда. Жамоа машғулотларида эса тажрибали футболчи Азиз Ибрагимов кўриниш бераётгани йўқ. Маълум бўлишича, 29 ёшли ярим ҳимоячи ҳамон Прагада ҳордиқ чиқармоқда. “Бухоро” ушбу футболчини таркибда олиб қолишни истаётганди. Аммо Азиз Ибрагимов фаолиятини қаерда давом эттириш борасида ҳали аниқ бир тўхтамга келгани йўқ. Чунки унга бир қатор жамоалардан чорловлар бўлмоқда экан. Азиз Ибрагимов хизматларига қизиқиш билдираётган жамоалар орасида хориж клублари ҳам бор эканини футболчи тасдиқлади. Азиз Ибрагимовнинг янги мавсумни қаерда ўтказиши тез орада аниқ бўлади. Футболчининг “Бухоро”га қайтиши эҳтимоли ҳам йўқ эмас.


ЯСТнинг энг кам миқдорини ҳисоблаб чиқаришда пасайтирувчи коэффициент ер участканинг умумий майдонига қўлланиладими ёки асосий фаолият учун ажратилган ер майдонигами?\nКорхона божхона омбори хизматлари ҳамда ўзига тегишли бино ва иншоатларни ижарага бериш билан шуғулланади. ЯСТнинг энг кам миқдорини аниқлашда пасайтирувчи коэффициенти умимий ер майдонига қўлланилган. Вахоланки божхона омбори учун ажратилган ер майдони фақатгина 1756,71 кв.м ни ташкил қилади\nЭгаллаб турган ер майдонидан келиб чиқиб ЯСТнинг энг кам миқдорини ҳисоблаб чиқаришда К1 пасайтирувчи коэффициенти юридик шахснинг асосий фаолият турига қараб белгиланади (2203-сонли Низом).\nЮридик шахснинг асосий фаолият тури бўлиб ҳисобот даври якунлари бўйича умумий реализация қилиш ҳажмидаги соф тушум улуши устунлик қиладиган фаолияти тури тушунилади (СК 22-мод.).\nАгар сизнинг корхонангизни асосий фаолияти божхона омборларида товарларни сақлаш хизматлари бўлса, унда ЯСТнинг энг кам миқдорини ҳисоблаб чиқаришда 0,35 пасайтирувчи коэффициенти қўлланилади. Пасайтирувчи коэффициент (ID 7272-сонли саволнинг жавобида кўрсатилганидек), ушбу фаолият тури учун ажратилган ер майдонидан қатъи назар, ер участканинг умимий майдонига қўлланилади.\nАгарда, корхонангизни асосий фаолияти бўлиб мулкни ижарага бериш ҳисобланса, бундай фаолиятни амалга оширувчи корхоналар учун пасайтирувчи коэффициент кўзда тутилмаган, тегишинча ЯСТнинг энг кам миқдорини ҳисоблаб чиқаришда 1 коэффициенти қўлланилади. Ушбу ҳолатда ҳам коэффициент ер участканинг умимий майдонига қўлланилиши лозим.


Наманганликлар фарзандларини эмлатишдан чўчиб қолган\n19 октябр 2021, Тошкент вақти: 08:36\nНамангандаги манбаларнинг маълум қилишларича, ўтган йили ОИТВ аниқланган қирқ гўдакнинг ҳаммаси шу кунда соғ-омонлар.\nОИТСга қарши кураш куни муносабати билан Озодлик радиоси ўтган йил кузида Наманганда ОИТВ юқтириб олган 40 гўдак тақдири билан қизиқиб, мазкур иш юзасидан ўнга яқин шахснинг жиноий жавобгарликка тортилганини аниқлади.\n2008 йилнинг ноябр ойида Наманган вилоятида 40 дан зиёд гўдакнинг ёппасига одам иммунтанқислиги вирусига чалингани ҳақида хабар тарқалган эди.\nНамангандаги мустақил манбанинг Озодликка хабар қилишича, бу гўдакларга ОИТВ юқишида айбдор шахслар маҳкамага тортилган.\n- Наманган вилоятида ўтган йили болалар шифохонасида қон қуйиш ишларида қандайдир хатоликларга йўл қўйилиб, болаларга ВИЧ инфекцияси юқтирилган. Ўша туфайли вилоят соғлиқни сақлаш бўлимининг бошлиғи Ваққосов¸ шу билан биргаликда, қон қуйиш ишларида маъсул бўлган саккиз шифокорга нисбатан жиноий иш қўзғатилиб, маҳкамада жавоб беришган. Бу аниқ - улар судга тортилиб, жавоб беришган, деди мустақил манба.\nНамангандаги шифохоналардан бирининг мутасаддисига кўра, ҳуқуқ-тартибот идоралари болаларга ОИТВ, асосан, қон қўйиш жараёнида юққани ҳақидаги тахминни илгари суришган.\n- Прокуратура ходимлари бу бўйича шифохоналарни роса текшириб ўргандилар. Кўпроқ қон билан алоқада бўлган ëки мускул орасига эмас, вена ичига қилинган муолажалардан, деган тахмин бўлган-да. Бу ерда аниқ шундан юқтирди, деган мулоҳазага ҳам келингани йўқ. Жазо қўлланганда ҳам “қон билан контактда бўлган, ундан юққан бўлиши мумкин ëки боладан онага юққан ëки онадан болага юққан” деган нарсалар қўйилган назорат органлари томонидан, деди суҳбатдош.\nУшбу мутасаддининг билдиришича, касаллик аниқланган қирқдан зиёд бола ўтган уч йил давомида вилоятнинг шифохоналарда турли касалликлар билан ётиб даволанган.\n- Ўшанда бундай бўлган: битта-иккита болада ОИТВ инфекцияси аниқланган¸ 2006-2007-2008 йиллар давомида қайсидир шифохонада даволанган болалардан анализ олинган пайтда ўша нарса аниқланган. Аниқланган нарсанинг ҳали клиникаси намоëн бўлмаган. Лекин анализи мусбат чиққан. Ҳозирги кунга келиб даволанаëтганлар кам. Битта-иккита учраб турибди. 40 ëки 40 нафардан ортиқ боланинг ҳаммаси келиб даволаниб ëки касаллик вирусининг синдроми бўйича ҳали намоëн бўлмаган ҳолатлар бор. Анализи яхши чиққан болаларда ҳам ҳеч қандай клиникаси пайдо бўлмаган, деди Намангандаги шифохоналардан бирининг мутасаддиси.\nУшбу воқеадан кейин наманганлик ота-оналар фарзандларининг тоби қочганда шифохонага ётқизишдан қўрқиб қолишган.\nНаманганлик бир келинчакнинг айтишича, ҳозир одамлар ҳатто болаларини эмлатишдан ҳам чўчишади.\n- Поликлиникага борсак¸ “Сардобада тўрт ëшли бола СПИД бўлиб қолибди¸ эҳтиëт бўлинглар”, деб аëллар бир-бирига гапиришаяпти. “Укол орқали ўтиши мумкин¸ роса эҳтиëт бўлинглар” деган гап айтишди, дейди наманганлик аёл.\nБошқа бир суҳбатдош эса гўдакларга ёппасига ОИТВ юқиш ҳолатидан кейин вилоят шифохоналарида қон қўйиш муолажалари ҳам тўхтатилганлигини айтади.\n- Ҳозирда умуман ҳар қандай касалликларга қон қуйиш ишлари вилоят миқëсида мутлақо тўхтатилган. Қон қуйиладиган бўлса¸ оғир ҳолатлардагина ўта ишончли донорларнинг қонидан қуйилади, дейди наманганлик суҳбатдош.\nОзодлик билан суҳбатда бўлган наманганлик тиббиёт мутасаддиси эса ваҳима қилишга асос йўқлигини, чунки ўтган йилдан буён Наманган вилояти бўйича болаларда одам иммунтанқислиги вируси бўйича ҳолат аниқланмаганини айтади.\n- 2006 йилда даволанган болаларда ҳамда 2007 йилнинг ўртасида даволаниш пайтида бу ҳолат аниқланган, холос. Янги ëтган болаларда унақа ҳолат бўлгани йўқ, деди тиббиёт мутасаддиси.\nАйни пайтда ОИТВ аниқланган қирқдан зиёд наманганлик боланинг тақдири юзасидан Наманган вилоят ОИТС маркази ҳамда вилоят соғлиқни сақлаш бошқармасидан бирор маълумот олиб бўлмади.\nАниқлаганимиз шу бўлдики, касалликка чалинган болалар орасида ўлим ҳолати кузатилмаган. Улар уй шароитларида даволанишни давом эттираяптилар.


Бош саҳифа / Спорт / Олий спорт усталари мактабларининг барпо этилиши –...\nОлий спорт усталари мактабларининг барпо этилиши – спортдаги муаммоларни бартараф этади\nЖорий йилда Самарқанд, Андижон ва Тошкентда учта спорт усталари олий мактаблари қуриш ишлари бошланади, йил охиригача эса уларни бунёд этиш ишлари бутун мамлакатни қамраб олади.\nМутлақо янги институтларни ташкил этиш режасида 2020 йилга қадар бундай мактаблар ҳар бир ҳудудда барпо этилиши шарт, дейилган. Ушбу дастурнинг асосий хусусияти шундаки, олий мактабларнинг ҳар бири маълум бир мутахассисликка ихтисослашган бўлади. Масалан, Андижонда бокс мактаби қурилади, Самарқандда енгил атлетика, Тошкентда эса спорт ўйинлари турлари бўйича олий мактаб қад кўтаради.\n– Олий спорт мактабларини яратиш кўплаб олимпия спорт турлари сифат жиҳатдан ривожланишнинг янги босқичига кўтарилиш имконини беради, келгусида катта халқаро мусобақалар, хусусан жаҳон чемпионати ва олимпия ўйинларига ҳам мамлакатимиздан етакчи спортчилар чиқиши мумкин, – дея изоҳ беради чим ва ёпиқ хоккей бўйича терма жамоа мураббийи Ринат Маматказин. – Мен чим хоккейи тури билан шуғулланаман. Бу спорт тури ҳам ривожланиб бормоқда, бироқ афсуски, бугунги кунда республика бўйича мусобақалар ўтказиш учун ҳатто ўз майдонимиз йўқ. Лекин олий спорт усталари мактаблари қурилса, бундай майдонлар бўлади, албатта.\nУлар мутахассислар муҳим деб ҳисоблайдиган ноёб мажмуалардан бўлишлари шарт. Бу ерда спортчилар учун барча керакли шароитлар яратилган. Шу билан бирга улар бепул овқат ва турар-жой билан ҳам таъминланадилар.\n– Ички муаммоларни ҳал қилишнинг аҳамияти шундаки, у келгусида спортчиларнинг тайёргарлик даражасини кўтарилишига ҳисса қўшади, – деб қўшимча қилди Ринат Маматказин. – Бугун кўпчилик спортчилар ўзларига керакли спорт анжомларини, меҳмонхоналарда яшаш, озиқ-овқатга маблағни ўз ҳисобларидан ажратишади. Шуни эътироф этиш керакки, бундай ҳолат ўзини халқаро ареналарда кўрсатиши мумкин бўлган кўплаб қобилиятли болаларнинг сояда қолиб кетишига олиб келади.


Болалар соғлиғи - она қувончи » "Жиззах овози" газетаси расмий сайти\nБолалар соғлиғи - она қувончи\nФарзандларининг соғлом, бардам ва бақувват вояга етишини кўриш - ҳар бир ота-она учун катта бахт. Буни яхши англаган ота-оналар ўғил-қизларини ёшлигиданоқ илм олиш билан бирга иқтидорига қараб спорт турларига жалб қилишаяпти.\nСув спорти тури бўйича вилоят ихтисослаштирилган болалар ва ўсмирлар спорт мактабининг 1-тоифали мураббийи Луиза Ибрагимова ҳам ана шундай болалар билан ишлайди. Назарий-амалий машғулотларини қизларнинг ёшига мос равишда олиб боради. Бу жонкуярлик ўз самарасини берди. Жумладан, жорий йилда пойтахтимизда бўлиб ўтган ёзги очиқ мамлакат чемпионатида Рухшона Олимжонова, Мавлуда Ўктамова, Мавлуда ва Дурдона Бекбўтаева совринли ўринларни эгаллади.\n- Шогирдларим ютуқларини кўриб қувонаман, - дейди Луиза Ибрагимова. - Юртимизда ёшларга, айниқса, болалар спортини ривожлантиришга қаратилган Қамхўрлик кўпчиликни ғоят қувонтирмоқда. Шаҳримиз марказидаги "Сўғдиёна" спорт мажмуасининг ёпиқ сузиш иншоотида бугун ўқувчиларнинг спорт билан мунтазам шуғулланиши учун ҳамма имконият яратилган.\nСуратда:биринчи тоифали мураббий Луиза Ибрагимова шогирдлари даврасида.\nБ.Кудратов олган сурат


Ўзбекистон Республикаси Адлия вазирлиги - “Ўзини яккалаш”: нима учун, қаерда, қандай?\n06:41:54 (GMT +5), Яш, 7 июн 2020\nАйни кунларда деярли барча давлатларда коронавирус тарқалишининг олдини олиш мақсадида тезкор, шошилинч ва қатъий чоралар кўрилмоқда.\nМуаллиф : Шерзод РАБИЕВ Адлия вазирлиги бошқарма бошлиғи\nМаълумот учун: Соғлиқни сақлаш вазирлигининг маълумотига кўра, 88 695 нафар фуқаро айни пайтда стационар ва уй карантин кузатувида қолмоқда. Бундан 67 576 нафари уй карантин кузатувида бўлганлар ва 21 119 нафари жами республика бўйлаб 155 та стационар муассасасида бўлиб турганлар. Шунингдек, 62 574 нафар фуқаролар “ўзини яккалаш” (самоизоляция) ҳаёт тарзига ўтказилган. Улардан 56 221 нафари уй карантинидан ва 6 353 нафари стационар карантиндан чиқазилган.


Япония биринчи марта ўзининг энг йирик ҳарбий кемасидан фойдаланади\n18:28 / 01.05.2017\nЯпония ўзини-ўзи мудофаа қилиш Денгиз кучларининг “Идзумо” вертолёт ташувчиси мамлакат хавфсизлигини таъминлаётган Америка флотини қўриқлаш бўйича ўзининг илк амалиётига йўл олди. Бу ҳақда NHK хабар бермоқда.\nТелеканал манбалари маълумотига кўра, Япония флоти таркибидаги энг катта кема 28та учар қурилмани ўзида олиб кетишга қодир ҳамда у 1 май куни Йокосука базасини тарк этди ва Филиппин қирғоқларига қараб уч ойлик “сафар”га жўнади. Йўлда вертолёт ташувчи АҚШнинг Япон денгизи томон ҳаракатланаётган Ҳарбий-денгиз кучларининг таъминоти кемаларини ҳимоя қилиш бўйича амалиётни бажаради. Улар “Идзумо” ҳамроҳлигида Сикоку оролига қадар бирга боради.\nЎтган йили Японияда ўзини-ўзи мудофаа қилиш миллий Кучлари ваколатини кенгайтириш ҳақидаги қонун кучга кирди. Унга кўра, Иккинчи жаҳон уруши якунланганидан сўнг илк бора япон ҳарбий хизматчилари дўстона мамлакатларни ҳимоя қилиш учун ҳарбий ҳаракатларда иштирок этишлари мумкин. Шунингдек ҳужжат армияга иттифоқчиларга логистик қўллаб-қувватлов кўрсатишни ҳам назарда тутади.


Самарқанд вилояти ҳокими: «Диананинг фарзандини оталиққа олганман» » Ўзбекистон янгиликлари – Zamin.uz\n, 15 2019, 13:11\n17 апр, 23:31 3 514 Жамият\nЙўл қўйилган хатони қайта-қайта муҳокама қилиб, чоралар кўрдик, аммо кўрган чораларимиз дунёдан ўтган одамни қайтариб бермайди...\nВазирлар Маҳкамасида бўлаётган ишчи-хизматчилар, айниқса, таълим ва тиббиёт ходимларининг мажбурий меҳнатга жалб этилиши масаласига бағишланган видеоселектор йиғилишида Самарқанд вилояти ҳокими Туроб Жўраевга сўз берилди. Хабарингиз бор, Самарқанд вилоятининг Каттақўрғон туманида ўқитувчилар кўча тозалаш ишларига олиб чиқилган ва ёш ўқитувчи аёл шу иш жараёнида фожиали ҳалок бўлган эди.\nТуроб Жўраев мана бундай деди:\n− Ассалому алайкум, ҳурматли Абдулла Ниғматович. Тўғри таъкидлаб ўтдингиз, ижтимоий соҳа вакилларини мажбурий меҳнатга жалб қилиш борасида вилоятда йўл қўйилган камчиликлар ҳақидаги сўзлар ҳақиқатан ҳам ўринли. Биз президент Шавкат Мирзиёев бошчилигида Сирдарё вилояти Сайҳунобод туманида ўтказилган йиғилишни диққат билан кузатдик. Президент одамларни, айниқса, ижтимоий соҳа вакилларини, талабаларни ободонлаштириш ишларига олиб чиқишни қаттиқ қоралади.\nАлбатта, бу мен томонимдан йўл қўйилган камчилик. Назорат қилолмадим. Биз йиғилишларда ижтимоий соҳа вакилларини мажбурий ишларга жалб қилмаслик тўғрисида бир неча марта айтганмиз. Ўзи, аслида, ўтган йилдан бери ижтимоий соҳа вакилларининг бирортаси на дала ишларига, на пахта йиғим-теримига жалб қилинаяпти.\nЛекин, шунга қарамасдан, Каттақўрғон туманида бўлиб ўтган ҳодиса вилоятдаги етти ёшдан етмиш ёшгача бўлган барча фуқароларни қаттиқ қайғуга солди. Ўша куннинг ўзида бу ҳодисани ўрганганимизда аниқланишича, 13 март куни Каттақўрғон туманида барча идора ва ташкилотлар раҳбарлари иштирокида йиғилиш бўлиб, ҳамма ташкилотлар ходимлари Наврўзолди умумхалқ ҳашарига жалб қилинган.\nШундан кейин Каттақўрғон тумани халқ таълими бўлими мудири барча мактабларнинг директорларини йиғиб, уларни кўча тозалаш ишларига сафарбар қилган. Диана Еникеева ишлайдиган мактаб ўқитувчилари ўзлари ишлайдиган мактабдан узоқдаги М-37 йўлига олиб чиқилган ва ўша ерда Диана Александровна Еникевани «КамАЗ» машинаси уриб кетиб, у шифохонада оламдан ўтган.\nБўлиб ўтган воқеани, йўл қўйилган хатони қайта-қайта муҳокама қилиб, чоралар кўрдик, аммо кўрган чораларимиз дунёдан ўтган одамни қайтариб бермайди. Буни ҳаммамиз тўғри тушунганмиз. Ундан кейин бир неча маротаба тушунтиришлар бердик.\nШахсан мен ўзим Диана Еникееванинг оиласини, унинг фарзандини оталиққа олганман. Улар доимий равишда эътиборда бўлишини ўзим зиммамга оламан.\nЖазо чораси сифатида халқ таълими вазири билан келишган ҳолда Каттақўрғон тумани ХТБ мудири Жуманазаров Алишер Саидаҳмедовични эгаллаб турган лавозимидан озод этганмиз. Шу билан биргаликда 42-мактаб директори Болтаева Наргиза Аҳмедовнани ҳам ўша куннинг ўзида эгаллаб турган лавозимидан озод этганмиз.\nАбдулла Ниғматович! Мен жуда яхши тушунаман, биз Халқаро меҳнат ташкилотининг ўн иккидан ортиқ конвенциясига қўл қўйганмиз, уларда мажбурий меҳнатни тақиқловчи бандлар ҳам бор. Болалар меҳнатини тақиқловчи бандлар ҳам бор. Мана шу бандларни тўлиқ бажариш бизнинг нафақат бурчимиз, қолаверса, давлатимизнинг обрўйини сақлаш, обрўйини кўтаришга қўшган ҳиссамиз ҳам бўлади.\nМен ўша кунлариёқ ижтимоий тармоқларда ўз муносабатимни билдириб, ижтимоий соҳа вакиллари бундан кейин ҳам бирор дала юмушларига, пахта теримига ҳам, ободонлаштириш ишларига ҳам чиқарилмайди, вилоят ҳокими сифатида мен кафолат бераман, деб баёнот берганман.\nАбдулла Ниғматович, сизга ваъда бераман, бундан кейин ҳам буни ўзим қаттиқ назорат қиламан. Агар шуни қилмасак, биз нафақат президентга, халқимизга ҳам, сиёсатимизга ҳам хиёнат қилган бўламиз. Қўл остимдаги барча идоралар раҳбарларидан ижтимоий соҳа вакилларини бундай ишларга жалб қилмасликлари тўғрисидаги тилхатларини олиб қўйдим.\nБу ишларни амалга ошириш учун президент барча шароитларни яратиб берган. Бундан ташқари, вилоятлар ва туманларда бюджетдан орттириб топган даромадлари етарлилиги боис ижтимоий соҳа вакилларини ободонлаштириш ишларига жалб қилишнинг ҳожати ҳам йўқ. Ободонлаштириш ташкилотларининг ходимлари ҳам, техникалари ҳам етарли. Мен раҳбарлик қилаётган вилоятдаги ободонлаштириш бошқармасининг тўрт минг нафарга яқин ходими бор. Ободонлаштириш ишлари ана шуларнинг иши. 156 та махсус техникамиз бор. Биринчи чоракнинг ўзида 71 миллиард сўм қўшимча даромад топдик. Ана шу маблағлар ҳисобидан ишсиз юрган фуқароларни ишга жалб қилиш йўли билан ҳам ободонлаштириш ишларини амалга оширамиз.\nМен авваламбор мана шу ҳодиса айнан Самарқандда юз берганлиги учун президентдан, сиздан кечирим сўрайман!\nМана, катта йиғилишда сўз бериб айтаман: бундан кейин Самарқанд вилоятида бирорта ижтимоий соҳа вакили мажбурий меҳнатга жалб этилмайди!..\nАлбатта, Самарқанд вилояти ҳокими ижтимоий тармоқлар орқали берган баёнотида «Диана Еникеева ҳам, бошқа ўқитувчилар ҳам кўча тозалаш ишларига чиқарилмаган» деганини эслаб ўтишни жоиз деб ҳисобламади. Аммо бундан кейин ижтимоий соҳа вакиллари ободонлаштириш ва дала ишларига жалб қилинмаслигига кафолат берганини эслади. Бу сўзларини нутқи охирида тантанали ваъда сифатида такрорлади.\nВақт олий ҳакам дейдилар. Вақт ўтсин-чи, бу ваъдалар бажарилиши ё бажарилмаслигини, омон бўлсак, кўраверамиз.\nЭслатиб ўтамиз, бюджет ходимлари ва талабалар мажбурий меҳнатига чек қўйиш ташаббуси Президент Шавкат Мирзиёевдан чиққан бўлиб, йиғилишда шу пайтгача давлат раҳбарини алдаб келишга уринилгани, ободонлаштиришга керакли миқдорда пул ажратилгани, аммо бу маблағлардан унумли фойдаланилмагани алоҳида таъкидланди.\nШавкат Мирзиёев: "Уйимда 110 та товуғим бор, ҳар куни 50 та тухум келади" (видео) 20 мар, 20:20\nТошкентдаги супермаркетда Озодбек Назарбеков бошчилигида юлдузлар журнал тақдимотини ўтказадилар 11 янв, 17:38\nИслом ҳамкорлик ташкилоти иштирокчилари И. Каримов қабрини зират қилдилар 20 окт, 13:14


Коронавирус таъсири | "Оила" маркази\nКОРОНАВИРУС МАМЛАКАТИМИЗДАГИ ДЕМОГРАФИК ВАЗИЯТГА ТАЪСИР КЎРСАТАДИМИ?\nАҳоли жамият тараққиётида ишлаб чиқарувчи куч ва асосий истеъмолчи сифатида намоён бўлади. Шу муносабат билан инсоният тарихи аҳоли билан боғлиқ бўлган муаммоларни ўрганишни тақозо этади. Аҳоли ҳаракатлари билан боғлиқ бўлган муаммоларни ўрганувчи фан «демография» деб аталади. «Демография» «демос» — халқ, «графия» — ёзаман сўзларидан олинган бўлиб, аҳоли ҳақидаги ёки аҳолишунослик маъноларини англатади. Демография янги фан эмас, унинг ўрганилаётганига уч юз йилдан ошди. Аҳолининг ўсиши табиий, иқтисодий, ижтимоий шароитларга, миллий урф-одатлар ва удумларга боғлиқ. Дунё бўйича аҳолининг кўпайиш салмоғи ривожланаётган мамлакатларга туғри келади. Ўзбекистон Республикаси ҳам аҳолиси тез кўпаяётган мамлакатлар қаторига киради. Аҳолининг кўпайиши мамлакат миқёсида ижтимоий ва иқтисодий муаммоларни келтириб чиқаради. Аммо мамлакатимиз раҳбариятининг саъй-ҳаракатлари билан мамлакатимиз аҳолисининг тинч, фаровон турмуш кечиришлари учун барча шароитлар яратилмоқда. Мамлакатимизнинг демографик сиёсати «мустаҳкам оила, соғлом она ва бола, меҳнат ресурсларидан самарали фойдаланишига қаратилган». Биз учун устувор вазифа - бу барча ислоҳотларимизнинг бош йуналиши ва самарадорлигининг пировард натижасини белгилаб берадиган инсон омили ва мезонидир. Бу демографик ва бошқа миллий хусусиятларни ҳисобга олган ҳолда кучли ижтимоий сиёсат олиб бориш демакдир». Ўзбекистонда оила жамиятнинг бир бўлаги, мустақил кичик бир «мамлакат» сифатида кўрилади. Айнан оилада авлодлар алмашинуви: туғилиш, ўлиш, никоҳ, ажралиш жараёнлари амалга ошади. Зеро, оила аҳоли ақлий ва жисмоний шаклланишининг дастлабки босқичи ҳисобланади. Шу нуқтаи назардан оила дахлсизлиги Ўзбекистон Республикаси Конституциясининг 63, 64, 65-моддалари билан муҳофаза қилинган. Оиланинг мустаҳкам бўлиши аҳоли ўсишини таъминлабгина қолмасдан, балки ақлий ва жисмоний етук меҳнат ресурсларининг шаклланишига асос бўлади.\nМамлакатдаги иқтисодий, ижтимоий ва сиёсий ривожланиш даражаси демографик жараёнларга ўз таъсирини кўрсатади. Шу муносабат билан демография фанини иқгисодий, ижтимоий, сиёсий фанларни ўрганаётган мутахассислар, албатта, билишлари керак. Демография статистикаси фанини ишбилармон ва тадбиркор ҳам билиши лозим. Чунки у ўз маҳсулотини кимга, қанча ишлаб чиқаришни режалаштириши керак. Бундай эҳтиёжни ўрганиш учун ахолининг ёши, жинси бўйича ўзгаришларни, оилалар сони ҳамда уларнинг катта-кичиклиги, оиладаги болалар сони, миллий урф-одатлар ва бошқа аҳоли ҳақидаги маълумотларни билиши зарур. АҚШда демографияни ўрганиш тадбиркорлар учун мақсаднинг бошланиши ҳисобланади. Шундай экан, демография статистикаси фанини факат талабалар эмас, ишбилармон ва тадбиркорлар, жамият ривожланиши билан боғлиқ фаолият кўрсатаёган ҳар бир шахс билиши шарт. Фанни ўрганишдан мақсад — демографик жараёнлар ҳақидаги маълумотларни таҳлил килиш, ушбу жараёнлардаги муаммоларни ҳал этиш тадбирларини ишлаб чиқиш, жамиятдаги демографик ҳолатга баҳо бериш ҳамда ижтимоий-иктисодий истиқболни белгилашнинг асоси ҳисобланган демографик прогнозлашдан иборат.\nМаълумки, мамлакатнинг барқарор ва самарали ривожланишига таъсир этувчи омиллардан бири барқарор демографик вазият саналади. Ўзбекистонда аҳолининг табиий кўпайиш суръатлари сўнгги йилларда бироз пасайган бўлишига қарамасдан, Марказий Осиё ва МДҲ мамлакатлари орасида аҳолининг кўпайиши кўрсаткичи бўйича ҳамон етакчи давлат ҳисобланади. Таҳлилий маълумотларга кўра, республикамиз мустақиллигининг 20 йили (1991-2011 йиллар) мобайнида Ўзбекистон аҳолиси сони 8,9 млн. кишига ошган ҳолда, бу кўрсаткич шу даврда қўшни давлатлар, хусусан, Тожикистонда 2,2 млн. киши, Туркманистонда 1,2 млн. киши, Қирғизистонда 1,0 млн. киши, Қозоғистонда 0,8 млн. киши ҳамда Озарбайжонда 1,9 млн. кишига тўғри келади. Аксинча МДҲнинг айрим давлатлари, жумладан, Украинада 6,0 млн., Россияда 5,4 млн., Молдовада 0,8 млн., Белоруссияда 0,7 млн. ва Арманистонда 0,3 млн. кишига камайиш ҳолати кузатилган.\nРеспубликамиз аҳолиси сонининг ҳудудлараро тақсимланишида ҳам сезиларли ўзгаришлар кузатилмоқда. Маълумотларга кўра ҳозирги даврда энг кўп аҳоли сони Фарғона водийси (Андижон, Фарғона, Наманган) минтақаси (28,6 фоиз) ва Зарафшон водийси (Самарқанд, Навоий, Бухоро) минтақасига (19,8 фоиз) тўғри келади. Қашқадарё ва Сурхондарё воҳалари минтақасига – 17,3 фоиз, Тошкент вилояти ва Тошкент шаҳрига – 16,5 фоиз, Қорақалпоғистон Республикаси ва Хоразм вилоятига – 11,2 фоиз, Жиззах ва Сирдарё вилоятларига – 6,6 фоиз аҳоли ҳиссаси тўғри келди. Бу вазиятда аҳолини меҳнат билан бандлик даражасини ошириш ва мавжуд меҳнат ресурсларидан самарали фойдаланиш мақсадида ички ва ташқи меҳнат миграцияси жараёнлари бўйича мақсадли давлат дастурларини тайёрлаш мақсадга мувофиқдир. Ушбу дастурларда мавжуд меҳнат ресурсларини ҳудудлардаги инновацион ривожланиш истиқболларига муносиб қайта тақсимлаш, шу борада ички миграцияга жалб қилинган ёш оилалар учун имтиёзли уй-жой қурилиши ва ҳудудларда янги ижтимоий инфратузилмаларни барпо этишни тақозо этмоқда эди. Айнан 2016 йилдан бошлаб мамлакатимизда ана шу хайрли ишга қўл урилди.\nРеспублика аҳоли сонидаги сифат жараёнларининг ўзгаришлари бевосита аҳолининг ёш таркиби ўзгаришлари билан боғлиқдир. Ўзбекистон аҳолисининг ҳозирги ёш таркиби XX асрнинг 90-йилларида бошланган туғилиш даражасининг қисқаришига қарамай ёш ҳисобланади. Яъни, 2017 йил 1 январь ҳолатига аҳоли таркибида 30 ёшгача бўлган ёшлар улуши – 56,5 фоиз, 16 ёшгача бўлган болалар улуши – 30,1 фоиз, 16-29 ёшдагилар улуши – 26,4 фоизни ташкил этди. Шунингдек, статистик маълумотлар таҳлили сўнгги йилларда 0-15 ёшдаги аҳоли мутлақ сонининг камаётганлигидан далолат бермоқда (2010 йилда умумий аҳоли сонида 16 ёшгача бўлган болалар улуши – 31,2 фоизни ташкил этган).\n2010-2016 йиллар давомида республикада аҳоли таркибида меҳнатга лаёқатли бўлганлар сони 2010 йилда 31,3 фоиздан иборат бўлган бўлса, 2016 йилга келиб – 30,1 фоизга тенг бўлган. Мазкур ҳолат мустақиллик йиллари юртимизда туғилиш кўрсаткичининг камайганлиги билан изоҳланади. Жумладан, 1991 йили республикада туғилишнинг умумий коэффициенти 34,5 фоиздан 2010 йили 23,2 фоизгача камайган. Ҳозирги кунда бу кўрсаткич янада пасайиш тенденциясига эга. Умуман олганда бундан буён ҳам давлатимиз аҳолиси таркибий жиҳатида ривож топган давлатлар тажрибасидан келиб чиқиб меҳнатга лаёқатли аҳоли сони 2050 йилга қисқариб боради ва кекса авлод аксинча ҳозирги 10,0-12 фоиздан – 18-22 фоизгача ошиб бориши фараз қилинмоқда.\nБугун биз мисли кўрилмаган воқеаларнинг гувоҳи бўлаяпмиз. Афтидан, коронавирус (COVID-19) эпидемияси сабабли бутун сайёрамиздаги бўҳрон оқибатида кундалик ҳаёт тўхтаб қолгандек. Пандемия кўплаб соҳалардаги фаолиятни шол қилди, вирус бутун дунё бўйлаб тарқалишда ва минглаб одамларнинг ўлимига сабаб бўлишда давом этмоқда.\nЖаҳондаги мавҳум ва олдиндан тасаввур этиб бўлмайдиган вазиятни ҳисобга олиб, Ўзбекистон ҳукумати ўз фуқароларини ҳимоя қилиш мақсадида янги огоҳлантирувчи чораларни қабул қилишига тўғри келди. Мамлакатимиз ҳудудида беморлар ёки касалликка шубҳа қилинган шахсларни ўз вақтида аниқлаш ва мамлакат бўйлаб касаллик тарқалишининг олдини олиш, шунингдек, мажлисда кўрилган бошқа масалалар юзасидан Республика махсус комиссиясининг қарори қабул қилинди. Қарор билан бир қатор чекловлар ўрнатилиб, муайян чоралар кўрилмоқда.\nМамлакатимиз фуқароларининг соғлиғини ҳимоя қилиш мақсадида зарур бўлмаган ҳолларда, айниқса 65 ёшдан юқори ва сурункали касали бор бўлган юртдошларимиз уйидан ташқарига чиқмасликлари ва кўчага чиққанда – шахсий ҳимоя воситалари (ниқоб)да бўлишлари тавсия этилди. Барча савдо ва деҳқон бозорларида савдо қилиш нуқталарида касаллик профилактикаси мақсадида аҳолининг яқин масофада бўлишларининг олдини олишга қаратилган чоралар кўрилади. Кўрилган карантин чораларига кўра, савдо ва кўнгилочар марказлар фаолияти тўхтатилди. Болалар боғчалари, мактаб ва университетлар тиббиёт мутахассислари тавсияларига мувофиқ ёпилди. Касаллик янги тўлқинининг олдини олиш мақсадида 2020 йилнинг 19 март куни Президентимиз томонидан қабул қилинган “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги Фармони, аввало, мамлакатимизда тарқаб улгурган “коронавирус” балосини батамом тугатиш ва жаҳон аренасида кутилаётган инқироз оқибатининг салбий таъсирларини юмшатиш бўйича олдимизда турган, кечиктириб бўлмайдиган ва ўта муҳим вазифаларимизни белгилаб берди.\nАҳолининг даромад манбаи тушишига сабаб бўлиши кутилаётган коронавирус пандемиясининг тарқалиши ҳам демографик жараёнга салбий таъсир кўрсатиши ва туғилиш даражасига таъсир кўрсатиши мумкин. Чунки кейинги икки йил ичида дунё миқёсида иқтисодиётнинг 3 фоиз даражасида тушиб кетиши, бу занжир реакциясини келтириб чиқариб, ҳам ривожланган, ҳам ривожланаётган давлатларда тушкунликни келтириб чиқариши мумкин. Аммо Ўзбекистонда бошқа давлатлардан фарқли ўлароқ, пандемия таъсирини камайтиришга қаратилган чоралар кўрилмоқда, мақсад аҳолининг даромадлари ва турмуш даражаси тушиб кетишига йўл қўймасликдан иборат.\nТаъкидлаш керакки, пандемия ва карантин билан боғлиқ мавжуд қийинчиликларга қарамасдан, халқимиз тушкунлик ва саросимага тушгани йўқ. Мамлакатимизда фаолият юритаётган бирон-бир тизим тўхтаб қолмади. Ақлий меҳнат, таълим-тарбия билан боғлиқ фаолият турлари масофадан туриб, “он-лайн” режимда олиб борилмоқда.\nШу билан бирга, республикамиз ҳудудларида қишлоқ хўжалигида, саноат ва қурилиш, иқтисодиётнинг бошқа устувор тармоқларида, тадбиркорлик субъектларида ишларни самарали давом эттириш мақсад қилиб қўйилди. Чунки кун кутиб турмайди, ҳаёт давом этмоқда. Бугунги йўқотилган вақт ва имкониятларни эртага тиклаб бўлмайди. Республика ҳудудларида фаолият кўрсатувчи дехқон бозорларида дизенфекцион ҳолатни янада кучайтиришга қаратилган қўшимча чоралар белгиланмоқда. 34 миллионлик азиз халқимизни боқиш баробарида қанчадан-қанча етиштирган маҳсулотларимизни четга экспорт қилиш вазифалари ҳам турибди. Пандемия шароитида тадбиркорлик, кичик ва ўрта бизнесни қўллаб-қувватлаш учун давлат томонидан 700 миллион доллар жалб қилиш кўзда тутилмоқда. Давлатимиз раҳбари бу маблағларни, биринчи навбатда, мева-сабзавотчилик, озиқ-овқат саноати ва экспортни рағбатлантиришга йўналтириш зарурлигини таъкидлади. Маълумки, Ўзбекистон Республикаси Президентининг жорий йил 19 мартдаги фармонига кўра, Инқирозга қарши курашиш жамғармаси ташкил этилган эди. Мазкур фонддан инфратузилма ва коммунал хўжалиги соҳасидаги лойиҳаларни қўллаб-қувватлаш учун қўшимча равишда 3,6 триллион сўм ажратиш кўзда тутилган.\nЎзбекистонда эпидемия дунёда тарқалган кундан бошлаб эҳтиёт чораларини кўриши оқибатида вирус кенг миқёсда тарқалмади. Шу сабабли коронавирус мамлакатимиздаги демографик вазиятга сезиларли таъсир кўрсатмайди.\nШуни алоҳида таъкидлаш жоизки, 2007-2016 йилларда Ўзбекистонда меҳнатга лаёқатли ёшдаги аҳоли сони – 20,7 фоизга, меҳнатга лаёқатли бўлган кекса ёшдаги аҳоли сони эса 55,0 фоизга ортган. Таҳлил натижалари меҳнатга лаёқатли ёшдан катта бўлган аҳолининг меҳнатга лаёқатли ёшдаги аҳоли сонига нисбатан юқори суръатда ўсганлигини кўрсатади. Бу ҳолат бир томондан, Иккинчи жаҳон урушидан кейинги “демографик тўлдириш” даврида туғилган аҳолининг бугунги кунда кексалар гуруҳи қаторига қўшилиши билан, иккинчи томондан, республика аҳолиси ўртача ёшининг нисбатан ошаётганлиги билан изоҳланади.\nДунё демографларининг прогнозлари қариш жараёни тобора кучайиб боришидан далолат бермоқда. Хусусан, БМТ экспертларининг прогнозларига мувофиқ, 2050 йилга бориб дунёда энг юқори қариш даражаси 72,7 фоизга етиши тахмин қилинмоқда. Аҳолининг кексайиш жараёни мамлакатлар миллий иқтисодиётининг ривожланишига ўзининг салбий таъсирини ўтказади ҳамда бу жараён қуйидаги қатор ижтимоий-иқтисодий оқибатларга олиб келиши кутилмоқда: Аҳоли ўртасидаги кексалар улушининг ортиши фуқароларнинг иқтисодий фаоллигини пасайтириб боради. Одамнинг ёши қанча катта бўлса уларнинг меҳнат жараёнидаги ҳаракатчанлиги ва маҳсулдорлиги шунчалик пасайиб боради.\nЎзбекистонда мустақиллик йилларида аҳолининг қатор демографик кўрсаткичлари — туғилиш, ўлим, табиий ўсиш бир хилда кечмаган. Ўтган даврда бу кўрсаткичларнинг ортиб боришини ҳам, камайиб бориш ҳолатларини ҳам кўриш мумкин.\nБиринчи навбатда туғилиш, ўлим ва табиий ўсиш кўрсаткичларини таҳлил этадиган бўлсак, мустақилликнинг илк йилидан ҳозирги давргача ўзига хос тенденцияни кузатиш мумкин. Жами туғилганлар сони ва табиий ўсиш кўрсаткичи 1991 йилдан 2003 йилгача деярли бир хил темпда пасайиб келган бўлса, 2004-2010 йилларда сезиларли даражада ортди 2010-2012 йилларда пасайиш кузатилса-да, 2013 йилдан бошлаб аҳоли таркибида туғилганлар сони ўтган йилга нисбатан ортиб бориш суръатига эга бўлди.\nУмуман олганда аҳолининг умумий ўсиш кўрсаткичлари орқали ҳам оилаларнинг катталиги, таркибида ўзгаришлар бўлганини тушуниш қийин эмас. Аммо улардаги ўзгаришларни янада тўлиқроқ таҳлил этиш учун бошқа демографик кўрсаткичларга эътибор қаратиш мақсадга мувофиқдир. Булар – туғилишнинг йиғинди коэффициенти, никоҳ ва ажралиш кўрсаткичлари, оналар ва гўдаклар ўлими ва бошқалардир. Туғилишнинг йиғинди коэффициенти — маълум бир авлодга тегишли ҳар бир аёлнинг бутун ҳаёти давомида туққан болаларининг ўртача сонидир. Бунда ўша ёш гуруҳидаги ўлим кўрсаткичлари, ёш таркибидаги ўзгаришлар ҳисобга олинмайди ҳамда ҳар бир ёш гуруҳидаги туғилиш даражаси сақланган ҳолда ҳисобланади. Туғилишнинг йиғинди коэффициенти 4,0 дан юқори бўлса, ёки битта аёлга 4 нафар фарзанд тўғри келса туғилиш даражаси юқори аксинча 2,15 дан паст бўлса туғилиш даражаси паст ҳисобланади. Ўрганилаётган йилларда Ўзбекистонда туғилишнинг йиғинди коэффициенти туғилиш кўрсаткичларига ҳамоҳанг тарзда пасайиб бориш суръатига эга бўлди. Яъни истиқлолнинг илк йилларида бир аёлга тўғри келадиган болалар сони 4 нафардан ошиқ бўлса, ҳозирги даврга келиб у 2,5 дан ошиқни ташкил этади.\nДемографик вазиятга мамлакатимизда 2016 йилдан кейин алоҳида эътибор қаратилмоқда. Хусусан, 2030 йилгача Ўзбекистон Республикасини комплекс ижтимоий-иқтисодий ривожлантириш концепциясида демографик жараёнлар ва меҳнат бозорини ривожлантириш истиқболлари ҳам баён этилган. Унга кўра, истиқболда 2009-2010 йилларда бошланган ва бугунги кунгача давом этаётган туғилишнинг юқори даражаси 2020-2030 йилларда камроқ шиддат билан бўлса-да ўз аксини топади. Истиқболда туғилишнинг умумий коэффициенти 1000 кишига 21,7 та туғилишдан 17,1 туғилишгача камаяди.\nНатижада прогнозларга кўра ўсишнинг ўртача йиллик суръати 1,3 фоизни ташкил қилган ҳолда доимий аҳолининг ўртача йиллик сони 2018 йилдаги 32,6 млн. кишидан 2030 йилда 38,6 млн. кишига етади. Бунда урбанизация жараёнлари фаоллашиши ҳисобига 2030 йилга келиб республиканинг шаҳар аҳолиси салмоғи 50,8 фоиздан 60,0 фоизгача ошиши кутилмоқда. Прогноз қилинган даврда 2018 йилга нисбатан 16 ёшгача бўлган аҳоли 7,5 фоизга ёки 743,4 минг кишига ошиши кутилмоқда. Меҳнатга лаёқатли ёшдаги аҳоли 14.4 фоизга ёки 2841 минг кишига кўпаяди, меҳнатга лаёқатли ёшдан катта аҳоли эса 1,6 баравар ёки 2050,3 минг кишига кўпаяди.\nПрогноз қилинган даврда миграция кўрсаткичлари ўзгариши кутилмоқда. Агар 2017 йилда миграция умумий коэффициенти минус 0,6 фоизни ташкил этган бўлса, 2030 йилга келиб прогнозларга кўра бу кўрсаткич минус 0,5% даражасида бўлиши кутилмоқда. Ишчи кучининг хорижий мамлакатларга экспорти меҳнат ресурсларига нисбатан камайиши прогноз қилинмоқда. Шу билан бирга, прогноз қилинган даврда аҳолининг аста-секин кексайиши билан боғлиқ қатор хавфлар пайдо бўлиши мумкин. 2030 йилга келиб 65 ёш ва ундан катта аҳоли улуши 8 фоизга етади, энг кўп қиймати эса 7 фоиздан кўп эмас. Аҳолининг ёш таркибидаги жараёнлар билан боғлиқ бу тенденция пенсия тизимига тобора кўпроқ босим ўтказади. Бунинг учун ёши катта кишилар учун тегишли инфратузилмани ривожлантириш муаммоларини ҳал қилиш бўйича олдини олувчи чоралар кўриш талаб этилади.\nАҳолининг 2-3 фарзанддан иборат ўртача миқдордаги фарзандли оила шакллантириш бўйича режаларини қўллаб-қувватлаш, оилани режалаштириш институтини жорий этиш ва ажралиш нисбатини, айниқса ёш оилалар орасида ажралиш нисбатини камайтириш 2030 йилгача прогноз қилинган даврда демографияни ривожлантириш соҳасидаги муҳим вазифалар ҳисобланади.\n2022 йилда аҳолини рўйхатга олиш тўғрисида қарор қабул қилиниши аҳолишунослик соҳасидаги қатор долзарб муаммоларни ҳал қилиш имконини беради. Аҳолини рўйхатга олиш натижалари аҳоли шаклланишини чуқурроқ таҳлил қилиш, шунингдек, республикада демография ривожланишини комплекс ва реалистик прогноз қилиш имконини беради.\nПрогноз баҳоларга кўра аҳоли сони ошиши натижасида меҳнат ресурсларининг ўртача йиллик сони 2030 йилда 2018 йилга нисбатан 1,15 баравар ошади ва 21,8 млн. кишини ташкил этади, ўртача йиллик ўсиш 1,2 фоизни ташкил этади, меҳнат ресурслари улуши аҳоли умумий сонида 2030 йилда 56,4 фоизни ташкил этади. Бунда миллий иқтисодиётда банд аҳоли сони 2030 йилгача 14,6 млн. кишигача ошиши кутилмоқда, банд аҳолининг ўртача йиллик ўсиши 2,1 фоизни ташкил этади. Шу билан бирга, меҳнат бозори барқарорлигига салбий таъсир кўрсатадиган қатор муаммо ва хавфлар мавжуд: Мамлакатнинг айрим ҳудудларида мутахассислар, айниқса врачлар ва ўқитувчилар тақчиллиги кузатилмоқда. Меҳнат бозорида талаб ва таклиф ўртасидаги номутаносиблик кўпинча таълим муассасаларининг битирувчилари мутахассислиги бўйича ишга жойлашмаслигига сабаб бўлмоқда. Қорақалпоғистон Республикаси, Сурхондарё, Самарқанд, Фарғона ва Жиззах вилоятларида ишсизликнинг юқори даражаси кузатилмоқда, бу ҳам қўшимча иш ўринлари ташкил этишни талаб қилади. Республикада норасмий бандликнинг юқори даражаси сақланиб қолмоқда (қарийб 40%), бу эса мамлакат Давлат бюджети даромадларига салбий таъсир кўрсатмоқда. Шу сабабли иқтисодиёт тармоқларини малакали мутахассислар билан таъминлаш ва ишчи кучи рақобатбардошлигини ошириш соҳасида 2030 йилгача меҳнат бозори барқарорлиги ва доимийлигини таъминлашга доир давлат сиёсатининг муҳим чора-тадбирлари ишлаб чиқилди.\nБиринчидан, ишчи кучини ёллаш бўйича иш берувчиларни рағбатлантиришга қаратилган бозор иқтисодиёти талабларига мувофиқ Меҳнат кодексини қайта кўриб чиқиш, иккинчидан, инвестициявий, тармоқ ва бошқа ривожлантириш дастурларини ишлаб чиқиш ҳамда амалга ошириш, шунингдек, ҳудудларда кластерлар, эркин иқтисодий ва кичик саноат зоналари, инновацион технопарклар ташкил этиш амалиётини давом эттириш асосида янги иш ўринларини ташкил этишда тезкор суръатни таъминлаш, учинчидан, самарасиз ишлаб чиқаришлардан бўшаган ишчи кучини янги технологиялардан фойдаланадиган ва юксак унумдорлиги ҳамда рақобатбардошлиги билан ажралиб турадиган янги ташкил этиладиган корхоналарга қисман қайта тақсимлаш, тўртинчидан, асосан меҳнат бозоридаги вазият кескин бўлган ҳудудларда янги корхоналарни аниқ мақсадда жойлаштириш кўзда тутилмоқда. Янги иш ўринлари ташкил этиш ва аҳолининг, шу жумладан, қишлоқ жойлардаги аҳолининг бандлигига кўмаклашиш мақсадида кичик бизнес ва тадбиркорликни қўллаб-қувватлаш, хусусий тадбиркорлар даромадларига тушадиган солиқ юкини камайтириш орқали меҳнат миграцияси даражасини камайтириш мақсадида қонуний меҳнат фаолияти учун шарт-шароит яратиш, ишчи кучининг ҳудудий мобиллигини ошириш бўйича қатор чора-тадбиларни амалга ошириш, ёшларни, айниқса ишсизлик кўп туманлардаги ёшларни узлуксиз касбга ўқитиш, қайта тайёрлаш ва уларнинг малакасини ошириш тизимини ривожлантириш ҳисобига ишчи кучининг рақобатбардошлигини ошириш, аҳолини касбга йўналтириш ва руҳий қўллаб-қувватлашни яхшилаш каби мақсадлар кун тартибига қўйилганки, уларнинг ечими мамлакатимизда демографик аҳволнинг яхшиланишига хизмат қилади.\n“Оила” маркази лойиҳаси бош мутахассиси


«Қора ният»даги Шаҳика — Несрин Жавадзаде ҳақида қизиқарли фактлар | "Xazina" газетасининг онлайн саҳифаси\nAvgust 5, 2020\t0\tBy admin\nНесрин Жевадзаде 1982 йил 30 июлда Озарбайжонда туғилган. У асли бокулик бўлишига қарамай, ҳозирги пайтда Туркиянинг машҳур актрисаларидан бири. Болалигида ота-онаси билан Истанбулга кўчиб келган Несрин ўрта маълумотни пойтахтда олади. Кейин Мармара университетининг Телевидение ва кино факультетига ўқишга кирди. Дарслар давомида ўқитувчилари Несриннинг истеъдоди ва шижоатини пайқади ва унинг актёрлик соҳасини танлаганини жуда тўғри деб баҳолашди. Бўлажак актриса турли кастингларда қатнаша бошлади. Несриннинг илк дебюти 2004 йилда суратга олинган «Сув устида сайр» фильми эди. Уч йилдан сўнг актриса кўп қисмли «Уйсиз» сериалида пайдо бўлди.\nЖемал Шан режиссёрлигидаги «Дилбарнинг саккиз куни» фильми Несринга катта муваффақият олиб келди. Актриса айнан ушбу роли учун Анталия кинофестивалининг «Олтин апельсин» мукофотини қўлга киритди. «Хавфли севги» телесериалида ижро этган образи Жувадзадени нафақат Туркия, балки бошқа мамлакат кино мухлисларига ҳам яқиндан танитди\nНесрин Жавадзаденинг фильмографиясида 8 та сериал, 11 та тўлиқ метражли фильм бор. Актриса 2008 йилда Бурса шаҳрида ўтказилган «Ипак йўли» фестивалида «Энг яхши актриса» номинациясини ҳамда «Дадас» мукофотини олган.\nАктриса Несрин режиссёр Эрол Минташнинг биринчи тўлиқ метражли «Онамнинг қўшиғи» ва уруш ҳақида ҳикоя қилувчи «Сўнгги мактуб» фильмидаги роллари билан 51-«Олтин апельсин» кинофестивалида «Энг яхши аёл актриса» номинацияси ғолиби бўлган.\nНесрин «Қора ният»даги «ашаддий душманлари» — Йилдиз ва Эндер билан ҳаётда яқин дугоналар. Актриса Instagram’даги саҳифасига улар билан тушган суратларини тез-тез жойлаб туради\nОНЛАЙН НКМ: ислоҳотларнинг навбатдаги бошсқичи


Бош саҳифа Ўзбек халқ оғзаки ижодиЎзбек халқ эртаклариИт билан мушук можароси\nБир бор экан, бир йўқ экан, бир подшоҳ кампир бор экан. Унинг оламда ягона сеҳрли тилла узуги бор экан. Бошқа бир подшоҳ шу узукни олмоқчи бўлиб кўп уринибди, ола олмабди. У узукни оғзига солиб ётар экан. Шунда у: “Ким шу узукни олиб беради”, — деганида, бир ит билан бир мушук: “Биз олиб келамиз”, — дейишибди. Подшоҳ уларни жўнатибди.\nМушук тегирмонга бориб бир каламушнинг думини узиб олиб, йўлга тушибди. Улар бориб қарашса, подшо кампир беланчакда ётибди, қолган мулозимлар уни терватиб туришганмиш. Шунда мушук билдирмай бориб каламушнинг думини подшоҳ кампирнинг бурнига тиқибди. Подшо кампир “апшу”, деб акса урибди. Тилла узук анча нарироққа бориб тушибди. Шунда ит билан мушук уни олиб қочиб кетибди. Қочиб боришаётса, бир дарёга тўғри келишибди. Ит:\n— Узукни мен олиб ўтаман, — дебди. Мушук:\n— Йўқ, сув ичаман деб, сен узукни тушириб юборасан, — дебди. Ит:\n— Йўқ, туширмайман, — дебди.\nХуллас, ит узукни олиб мушук билан дарёга тушибди. Дарёнинг ярмига борганда, ит сув ичаман, деб узукни тушириб юборибди. Узукни битта наҳанг ютиб кетибди. Ит билан мушук дарёдан ўтиб, уришиб икки ёққа кетишибди. Ит бир жойга бориб қараса, балиқчилар битта катта наҳангни тутиб олиб сўйишибди. Ит бир чеккада қараб турибди. Балиқчилар балиқнинг ичак-чавоғини бир чеккага олиб бориб ташлашибди. Шунда ит бориб ичакларни ағдарса, ичидан узук чиқибди. Уни олиб бориб подшоҳга берибди. Подшоҳ уни дўст билиб, саройда олиб қолибди. Шундан бери ит билан мушук дўстликдан ажралиб, бир-бири билан чиқишмас экан.\n← Аввалги Аввалги Тошбақа, тулки ва бўри\nКейинги → Кейинги: Сичқонвой ва қўнғизой


Британия ҳарбийлари оламдан ўтди\n28 июн 2022, Тошкент вақти: 11:19\nАфғонистонда яраланган икки нафар Британия ҳарбийси оламдан ўтди.\nБу билан Афғонистонда ўлган британиялик ҳарбийлар сони 201 нафарга етди.\nБритания Мудофаа вазирлиги маълумотига кўра, шанба куни Хилманд вилоятидаги Сангин ҳудуди яқинида содир бўлган портлашда пиёда патрул назоратини ўтаётган британиялик аскар яраланган ва кейинроқ ўлган. Ўша куни эрталаб бошқа аскар Англиядаги касалхонада вафот этган.\nҲозир Афғонистонда Британиянинг тўққиз мингга яқин ҳарбийси бор. Уларнинг асосий қисми Толиблар таянчи ҳисобланган Хилманд вилоятига жойлаштирилган.


Қирғизистон ҳукумати йўлларни реконструкция қилишни бошлади\n11:21 / 01.09.2015\nҚирғизистон ҳукумати бутун мамлакат бўйлаб йўлларни таъмирлаш ва реконструкция қилиш лойиҳасини амалга оширишга киришди.\nТашаббус ўз ичига “Йўллар диққат марказида” жамоатчилик диққатини тортиш ойлигини олади. У 13 август куни транспорт ва коммуникация вазирлиги томонидан Бишкек шаҳар ҳокимияти билан ҳамкорликда эълон қилинди.\n“Йўлларнинг аҳволи Қирғизистоннинг энг оғриқли нуқталаридан биридир”, - деди транспорт ва коммуникация вазири Арғинбек Малабаев шаҳар аҳолиси олдидаги чиқиши чоғида.\nАйни кунларда мамлакатда 34 минг км йўллар бор. Ҳозирча Қозоғистонга уланувчи 539 км узунликдаги Бишкек-Норин-Тўриғарт магистрали таъмирдан чиқарилмоқда. Ишлар ўз ичига 130 км узунликдаги участкани 4 чизиқли қилиб кенгайтиришни, икки қаватли асфаль-бетон қопламасини ётқизишни олади.\nМалабаевнинг таъкидлашича, ушбу йўл қурилиши 2016 йили якунланади.\nБошқа муҳим стратегик лойиҳа сифатида 433 км узунликдаги муқобил Шимол-Жануб йўлининг қурилиши баҳоланмоқда.


10.05.04-Пайариқдан а н т и қ а х а б а р л а р – Huquqbon\nСамарқанд вилоят бўлимининг\n4 май 2010 й.\nЯқин кунларда бўлиб ўтган ва\nўтаётган «кўз кўриб, қулоқ эшитмаган»\nа н т и қ а х а б а р л а р\nСамарқанд вилояти Пайариқ туманига қарашли Накурт қишлоғи вилоятнинг жуда чекка қишлокларидан бири. Бу дегани маҳаллий ҳокимият «бу ерда билган номаъқулчилигини қилавериши мумкин» дегани эмас, албатта.\nБироқ қишлоқнинг маҳаллий раҳбарлари, айникса Қишлоқ фуқаролар йиғини (ҚФЙ) ходимлари бу ерда билган номаъқулчилигини қилишди ва қилишмоқда.\n2006 йил Эркин Саксанов қишлоғимиз фуқаролар йиғинига раис бўлди–ю, ҳар хил «ушлама»лар жорий қилина бошланди. У раислик даврида автомашинасини маст ҳолда ҳайдаб 18 ёшли йигитни уриб кетади ва ўлимига сабабчи бўлади. Шундан сўнг у раисликдан тушиб бир неча ой бекор юради ва кейинчалик маҳаллага кассир бўлиб ишга кириб олади. Айни кунларда эса Э. Саксонов жорий қилган бу «ушлама»лар одат тусига кириб қолди.\nҚФЙ да аёлларга иккидан ўн олти ёшгача бўлган болалар нафақасини олишлари учун дастлаб «ишсиз» деган маълумот талаб қилинади. Бу маълумотномани олиш учун туман меҳнат биржасига бориш лозим бўлади. У ерга ўзингизнинг боришингиз бефойда, чунки оддий фуқарога бу ҳужжат берилмайди.\nШу сабабли бу маълумотни олиши учун КФЙ ходимларига 17 (ўн етти) минг сўм пул берилади ва шундан сўнг ҳужжат тайёрланади. Ҳужжатлар тайёр бўлгач эса, ҚФЙ раиси хоҳлаган вақтида 5 ойданми, 6 ойданми сўнг нафақа пули чиқаради.\nБиринчи ойликни албатта келишувга асосан раис олади. Борди-ю дастлабки нафақа пулини фуқаронинг ўзи олиб қўйса янаги ой боласи учун нафақани тушидаям кўрмайди.\n«Пулни олиб келишнинг ўзи бўлмаяпти» дея кассир ҳар бир нафақадан 5-6 минг сўмдан олиб қолади. Электр токи эса кунлик 24 соат ичида атиги 5-6 соат берилади. Ҳисоб-китобга келганда эса электр токи ҳисоблагичига қаралмайди ва шу нафақадан 15 мингдан 20 минг сўмгача ушлаб қолинади. Бу сумма давлат чўнтагига тушаётганлиги ҳам гумон, чунки кўпчиликка тўлов тўғрисида квитанция ҳам берилмайди.\nБундан-да аянчли, кишининг ғазабини қўзғайдигани қуйидагиси бўлади: 2009 йил ноябр ойи ҳар бир оиладан 20.000 (йигирма минг) сўмдан пахта пули йиғиб олинган. Қишлоқ тоғли жой, пахта етиштирмайди. ҚФЙ раисининг айтишича бу пахта планини бажариш учун вилоят ҳокимининг топшириғи эмиш.\nЯна-да кулгилиси: айни кунларда болалар нафақаси учун на пул бериладиган ва на уни пластик карточкага ўтказиладиган бўлди. Пул олиш учун кассирнинг олдига борсангиз ўзининг, солиқнинг, электр энергиясининг улишини ушлаб қолади-да, пул қолса қўлингизга «Фалончиевнинг фалон сўм пули магазинга ўтказилди» деб ёзилган оддий қоғоз бўлакчасини беради. Бундан норози бўлсангиз борми, кассир ҳеч тап тортмай «Хоҳлаганингга бориб арз қилавер» дея ўшқиради.\nМагазинга борсангиз эса оладиган нарсанинг ўзи йўқ. Баъзан ун бўлади, бир халтаси 30.000 минг, пахта ёғи литри 2800-3000 сўмдан. Шулар бўлмаса пул шу магазинда қолаверади. Бу магазин эса ҚФЙ кассирининг укаси Ўткир Саксановга тегишли.\nШундай йўллар билан давлатнинг болаларни, кам таъминланган, иқтисоди ночор оилаларни ҳимоялаш учун ажратилаётган 40-50 миллион сўм пули эгалари бўлган муҳтожларга етиб бормасдан, бу ҳамтовоқларнинг эгри қўлларида эгри йўллар билан айланмоқда.\nУшбу бўлиб ўтаётган воқеалардан норози бўлиб Ўзбекистон Республикаси Адлия вазирлиги «ИНСОН ВА ҚОНУН» ҳуқуқий газетасига ва Ўзбекистон Республикаси Бош прокуратураси «ҲУҚУҚ» газетаси таҳририятларига арз қилиб, бу янгиликлар бошқа жойларга ҳам тарқаб кетишлигининг олдини олишишар, деб умид боғлаб тургандик.\nБўлиб ўтаётган бу воқеалар шунчалик жиддий бўлмаганлигида, бу масалалар туман ёки вилоятда ҳал бўлишлигига кўзимиз етганида эди биз бу ҳуқуқ таҳририятларига мурожаат қилмаган бўлардик\nМинг афсуски, бу ҳимоячи таҳририятларнинг бош муҳаррлари бўлган Ж.Ж.Мақсумов ва Қўчқор Норқобиллар ҳам «Хўроз ҳамма жойда бир хил қичқираяпти», сизларга энди етиб бордими?» дейишибди, шекилли, биз ёзган аризаларимизни ўрганишликни зарурат деб билишмади, аксинча ўрганиб чиқишликни Самарқанд вилоят прокурори Бахтиёр Ғоффорович Нурмуҳаммедовга, вилоят прокуратураси эса ўз навбатида Пайариқ туман прокурори Р.Дониёровга жўнатишибди.\nТуман ҳокимлиги ва маҳаллий ҳуқуқ-тартибот органлари эса айни пайтда маҳалла раиси ва ходимлари биргаликда ўз ҳуқуқларини талаб қилиб чиққан фуқароларга нисбатан «Нима учун юқори ташкилотларга арз билан чиқдинг?» дея тазйиқ ўтказишни бошлашди.


Чумолининг кўзидаги компас\nАгар биз бирор ўзга давлат ёки шаҳарга саёҳат қилсак, бизга албатта йўл кўрсатувчи ҳамроҳ керак бўлади. Хусусан, биз билмаган бирор нотаниш жойга борсак бизнинг ёнимизда компас ёки харита бўлиши шарт. Харита бизнинг қаерда турганимизни, компас эса қайси йўналиш бўйлаб ҳаракатланишимиз зарурлигини кўрсатади. Биз йўқолиб қолмаслик ёки манзилимизга етиб олиш учун мана шу нарсалардан ёки инсонларнинг кўрсатмаларидан фойдаланамиз. Ҳеч ўзингизга Аллоҳ таолонинг бошқа яратиқлари қандай қилиб ўз йўлини топиб олар экан деган саволни бериб кўрганмисиз? Чўлнинг қоқ ўртасида ёки бепоён далаларда тирикчилик ғамида ташқари чиққан чумоли қандай қилиб адашмасдан ўз инини топиб кела олади деб ўйлаб кўрганмисиз?\n2014 йил, 21 май\nИшонасанми? Мен бугун маза қилдим. Нақд бешта чўнтакка тушдим. Нақд пулдан ташқари, “Ligne” ўт олдиргичини ҳам ўғирлабман. Энди ким ҳар куни Виктория услубида тамаки чекади? Ҳа-ҳа… Мен. Тахмининг тўғри чиққанига мукофот йўқ, айтиб қўяй. Ўғирлаган нарсаларим орасида мен анчадан бери орзу қилаётган “Badollet” қўл соати ҳам бор. Яна иккита қўл телефони ҳам. Мен уларни яқин атрофдаги ўриндиқда ташлаб келдим. Арзимайдиган нарсани деб орқамдан тушишларини хоҳламайман. Агар улар S5 бўлганда, уларни ўзимда сақлаб қолиш ҳақида ўйлаб кўрар эдим. Ҳай майли, унут буларни.\nЭй, кундалигим. Биласанми, ўғирлаган нарсаларим орасида бир қанча “шахсий” суратлар ҳам бор экан. Энди мен уларни “шантаж” учун ишлатаман. Менга “маладес”! Мен МУСОман. Ихм, ихм! Э майли, мен ҳозир шунақа чарчаганманки. Учта зингер бургер, иккита кола ичдим. Росаям уйқум келяпти. Лаънати! Уйқу дори сотволиш эсимдан чиқибди. Кеча тугаб қолган эди-я. Кўзларим ҳеч чарчаб турган танам билан чиқиша олмайди-да. Жин урсин… энди дорихонага боришим керак. Хайр!\nСаратон касаллигига қарши энг зўр восита - Иймон саломатлиги!\nШифокорлар, психологлар ҳамда жамиятшунослар ҳам ҳозирги кунда дунёда ўлимнинг энг олди сабабларидан бўлиб турган саратон касаллигига қарши курашиш мақсадида турли хил тадқиқот ишларини айнан мана шу ҳаёт кушандаси устида олиб бормоқдалар.\nНабавий суннатнинг дунёвий фойдаси\nИслом дини 14 асрлик тарихида инсониятни ўзининг мўжизалари билан хайратга солиб келади. Икки олам сарвари, пайғамбарлар хотими Муҳаммад Мустафо соллаллоҳу алайҳи васаллам суннатларининг долзарблик масаласи эса кундан-кунга мусулмонлар орасида ҳам, номусулмонлар орасида ҳам ўз исботини топмоқда.\nҚуръон коинотга парвоз қилиниши сирини очди\n«Агар Биз уларга осмондан бир дарвоза очиб қўйсаг-у, ундан (осмонга) кўтарила бошласалар ҳам, албатта улар: «Шак-шубҳасиз, бизларнинг кўзларимиз боғланиб қолди, балки бизлар сеҳрланиб қолган кишилардирмиз»,- деган бўлур эдилар». Ҳижр сураси, 14-15.\nБирлашган Араб Амирликларида истиқомат қилувчи олим, профессор Аднан Шариф инсоният тарихидаги биринчи космонавт ҳақида қизиқарли маълумотлар тақдим этди. Ҳижр сурасининг 14-15-оятларидан иқтибос келтирар экан, тадқиқотчи 1961 йил Юрий Гагарин илк бор коинотга чиққанида Ер сайёрасини кузата туриб, “Мен нимани кўряпман. Мен туш кўряпманми, кўзларимга ишонмайман” каби жумлаларни айтиб ўтган. Бу жумлалар парвозларни бошқариш маркази томонидан ёзиб олинган. Унинг фазода айтган сўзлари ғарб оммавий ахборот воситаларида кўп бор эътироф этилган бўлишига қарамай, шўро пайтида бунга кўп эътибор қаратилмаган.\nРадикализмнинг сабаби нимада?\nМутаассиблик ва радикализм муаммоси, минг афсуски, охирги ўн йил ичида мусулмон олами учун жуда ҳам долзарб бўлиб улгурди. Бу масала СССРдан кейиноқ буни бошдан кечирган бизнинг давлатимизга ҳам тегишли. Бу мавзу биз яшаётган жамиятда барқарорлик ва жадал ривожланишдан манфаатдор бўлган ҳар бир инсонни қизиқтирмай қолмайди. Бир нарса аниқки, бу муаммони ҳал қилиш учун, аввало, унинг келиб чиқиш манбаасини ўрганиб чиқиш керак.\nБу ҳақида қанча кўп ўйлаганимиз сари, кўпроқ тушуна борамизки, Россия мусулмонлари орасида бу муаммонинг келиб чиқиш сабаблари талайгина ва бунинг тагига етиш учун муаммони таркибий қисмларга ажратиб чиқиш лозим.\nҲар қандай жиддий можарони ўрганиш жуда ҳам қийин - можаро қанчалар кўп илдиз отган бўлса, уларнинг келиб чиқиш сабабларини аниқлаш шу қадар мушкул. Бизнинг давлатимиздаги мусулмон жамияти ҳақида фикр юритар эканмиз, СССР қулагандан кейинги ички можароларга кўплаб обектив ва субектив характерга бўлган омиллар ўз таъсирини ўтказди. Мен ташқи омилларни обектив, ички омилларни эса субектив деб баҳолаган бўлар эдим.


Лифт ўрнига, марҳамат, велосипеддан фойдаланинг (видео) - Carzone.Uz\nЛифт ўрнига, марҳамат, велосипеддан фойдаланинг (видео)\nБуюк Британия Қироллик санъат коллежининг битирувчиси “лип” этиб юқорига олиб чиқувчи мосламанинг ғайриоддий вариантини таклиф қилмоқда. Янги транспорт номи Vycle.\nVycle тепкиси бор, вертикал велосипедга, аниқроғи велосипеднинг кесиб олинган олд қисмига ўхшайди. У тик релсга маҳкамланади. Vycle лифтга қараганда анча оз жой эгаллайди, қолаверса, соғлиққа фойдали.\n“Зинапоялар қўпол ва беўхшов, юқорига кўтарилишда эса одамлар улардан, умуман, фойдаланмайди. Лифт ўз навбатида катта электр энергияси талаб қилади. Менинг тизимим олтин ўрталикни топиш имконини беради”, деб ҳикоя қилди ихтиро муаллифи.\nИхтирочи, шунингдек, Vycle технологиясидан қурилишда ҳам фойдаланиш мумкинлигини айтиб ўтди. Vycle енгил бўлиб, йиғиш, бўлаклаш ва ташиш қийин эмас. Шунинг учун у кўтарма кранларга муносиб муқобил бўла олади.


Маиший конденсацион иситиш қозони - SERVER-SERVICE\nГазда ишловичи замонавий истиш қозонлари кўплаб афзалликларга эга – улар фойдаланишда тежамкор, замонавий автоматика сабаб мутлақо хавфсиз ва домий назорат қилишга эҳтиёж йўқ (сиз ишлаётган қозон олдига келиб туришингиз шарт эмас – у мустақил ишлай олади).\nБироқ газда ишловчи маиший иситиш қозонларининг камчиликлари ҳам мавжуд – газ ёниши дараёнида қозонда нафақат иссиқлик энергияси, балки метал мўри ёрдамида ташқарига чиқувчи инсон учун зарарли газлар ҳам пайдо бўлади. Бундай конструкциянинг камчилиги шундаки, юқоридаги каби газлар ёнувчан ва мўри 140-1600С даражада қизийди – бу ҳолат агар қиш мавсумида иссиқлик энергиясини бекорга сарфлаш бўлса, ёз мавсумида (иситиш қозони иссиқ сув олиш учун қўлланилганида) мўри тегишли хонадаги ҳароратни янада оширади. Газ таркибида намлик мавжуд ва у ёнганида намлик мурига келади – вақти келиб метал мўри занглашни бошлайди (агар у қиммат нархли зангламас пўлатдан қилинмаган бўлса) ва у бутунлай занглаганида мўрини алмаштиришга тўғри келади.\nБунадй камчилик маиший конденсацион иситиш қозонларида кузатилмайди. Бундай қозонларда тутунда қолган иссиқликни сув иситиш учун қайтарадиган қўшимча иссиқлик алмаштиргич ўрнатилган – бундай иссиқлик алмаштиргичдан чиққаётган иссиқлик энергияси ҳарорати 70-800С ни ташкил этади. Бироз камроқ ҳарорат сабаб хизмат қилиш муддати узоқ, бироқ нархи арзон бўлган пластик мўрилардан фойдаланиш мумкин.\nТунтаги газ икинчи иссиқлик алмаштиргичдан ўтиши жараёнида, конденсацон иситиш қозонида газ таркибидаги сув буғларини совутиш ва уларнинг конденсацияси амалга оширилади. Шу боис ҳам конденсацион иситиш қозонлари ўз номини олди. Олинган конденсация шланг ёрдамида оқава сув тармоғига чиқариб юбориади (классик маиший иситиш қозонлари оқава сувларга боғланиш имконига эга эмас).\nКонденсацион иситиш қозонлари анъанавий кўринишдаги қозонлар билан солиштирилганида 15-30% ёқилғини тежаб қолади. Ёнилғини тежаш ва зангламас пластик мўриларнинг қўланилиши маиший иситиш қозонларининг асосий ютуғи ҳисобланади, бироқ бошқа ютуқлари ҳам мавжуд. Бундай афзалликларига газ тутунида зарарли чиқиндиларнинг йўқлиги (барча зарарли воситалар конденсация жараёнидан олинган суюқликда қолади ва бу суюқлик оқава сувларга қўшилиб кетади) ва сувни тезроқ иситиши киради.\nКонденсацион кондицонерларнинг камчиликлари ҳам мавжуд – уларнинг асосийси нархи қимматлиги. Бундай иситиш қозонлари бошқаларига қараганда 20-30% қиммат туради. Конденсацион қозоннинг ўзини оқлаш муддати кўп омилларга боғлиқ: иситилаётган бино майдони ва иситиш мавсумининг давомийлиги, иссиқ сув тармоғидаги сув сарфи, ҳарорат режими ва, албатта, газ нархи.\nServer Service компанияси сиз учун мос иситиш қозонини танлайди, маиший ва саноат иситиш қозонларини монтаж қилади ҳамда таъмирлаш ва сервис хизмати кўрсатиш ишларини олиб боради.


Президент ишсиз ёшлар ва хотин-қизларда мотивация уйғотиш кераклигини таъкидлади — Sof.uz\nЖАҲОН 62,695,000 43,313,400 1,460,604\n8.10 20:35 126 Ўзбекистон\nХотин-қизлар ва ёшлар – аҳолининг катта қисми, ижтимоий масалаларнинг аксарияти ҳам улар билан чамбарчас боғлиқ.\nСўнгги йилларда ушбу икки йўналиш бўйлаб Ўзбекистонда давлат сиёсатини маҳалла даражасигача юритадиган вертикал тизим яратилди. Ёшлар масалалари бўйича ҳар бир туманда алоҳида ҳоким ўринбосари, унинг 3 нафаргача мутахассиси, Ёшлар ишлари агентлиги бўлимининг 3 нафар ходими, вилоятда ҳам ҳоким ўринбосари, унинг 4 нафар мутахассиси, Ёшлар ишлари агентлиги бошқармасининг 11 нафар ходими ажратилди.\nХотин-қизлар масалалари бўйича ҳар бир маҳаллада алоҳида раис ўринбосари, туманда – маҳалла ва оила бўлими бошлиғи ўринбосари ва 2 нафар мутахассиси, вилоятда эса 8 нафаргача штат бирлиги берилди.\nБундан ташқари, ёшлар масалаларини ҳал этишга Президентнинг Халқ қабулхоналари, хотин-қизлар масалаларини ҳал этишга эса Касаба уюшмалари бириктирилди.\nЛекин жойларда ушбу идоралар, тўртта сектор ишни самарали ташкил эта олаётгани юзасидан кўплаб саволлар туғилмоқда.\nШу боис видеоселектор йиғилишида хотин-қизлар ва ёшлар масалалари бўйича янги иш тизими жорий этилиши таъкидланди.\nМаълумки, юртимизда аҳолини ижтимоий қўллаб-қувватлаш мақсадида моддий ёрдам ва кўмакка муҳтож оилалар рўйхати, яъни “темир дафтар” тузилган эди. Энди худди шунингдек ҳар бир маҳалла, туман, шаҳар ва вилоят кесимида “ёшлар дафтари” ва “аёллар дафтари” шакллантирилади. Бу рўйхатлар “темир дафтар”дан алоҳида бўлади. Унга ижтимоий, ҳуқуқий, психологик қўллаб-қувватлашга, билим ва касб ўрганишга эҳтиёжи ва иштиёқи бор бўлган ишсиз ёшлар ва хотин-қизлар киритилади. Бунинг натижасида улар билан тизимли, манзилли иш йўлга қўйилади.\nЙиғилишда ёшлар ва хотин-қизлар билан ишлаш тизими Хатирчи тумани ва Янгиер шаҳри мисолида муҳокама қилинди.\nЎз меҳнати, иродаси билан катта ютуқларга эришган машҳур шахслар билан учрашувлар ташкил этиб, ёшлар ва хотин-қизларга кучли мотивация бериш, чет тили, касб-ҳунар ва бизнесга ўргатадиган аудио ва видео материаллар тайёрлаб тарқатиш ҳам яхши самара беради.\nЙиғилишда “ижтимоий шартнома” тажрибасини кенг қўллаш муҳимлиги айтилди. Бунда, аввало, фуқаро касб ўрганиши, ишга жойлашиши, ўзини ўзи банд қилиши учун давлат томонидан моддий ва ижтимоий кўмак кўрсатилади.\n“Дафтар”лар билан ишлашда нодавлат нотижорат ташкилотлар имкониятларидан самарали фойдаланиш лозимлиги қайд этилди. Улар билан ҳамкорликни кенгайтириб, жазони ўтаб қайтганларнинг ижтимоий мослашуви, ёшлар ва аёлларни психологик қўллаб-қувватлаш, уларни чет тиллари ва касб-ҳунарга ўқитиш муҳимлиги айтилди.\nБу ишларга “Маҳалла ва оила” илмий-тадқиқот институти, Ёшлар муаммоларини ўрганиш ва истиқболли кадрларни тайёрлаш институтининг салоҳияти сафарбар этилади. Бундан ташқари, аҳолини тадбиркорликка ўқитиш ва микромолиявий хизматлар кўрсатишдан иборат комплекс дастурларни амалга ошириш учун нодавлат нотижорат ташкилотларга йиллик 4 фоиз ставкада қарз маблағлари ажратилади.\nЙиғилишда мўлжалдаги чора-тадбирларни амалга ошириш учун уларни барқарор молиявий манбалар билан таъминлаш масаласи ҳам кўриб чиқилди.\nЁшлар ва аёллар бандлигини таъминлаш масалаларига алоҳида эътибор қаратилди.\nЎрганишларда маълум бўлишича, эҳтиёжманд хотин-қизларнинг 55 фоизи ўрта маълумотли. Ишсиз ёшларнинг ҳам кўпчилиги замонавий билим ва ҳунарларни эгалламаган.\n– Ёшлар ва хотин-қизларни меҳнат бозорида талаб юқори касб-ҳунарларга тайёрлашни тизимли йўлга қўйсак, уларнинг муносиб иш топишига кўмаклашсак, кўплаб ижтимоий ва иқтисодий муаммолар ҳал бўлади. Бунинг учун нафақат давлат таълим муассасалари, балки мингдан зиёд нодавлат касб-ҳунар таълими марказларини ҳам жалб қилиш зарур, – деди Шавкат Мирзиёев.\nҚайд этилганидек, бу борада мутлақо янги тизим жорий қилиниб, нодавлат касб-ҳунар таълими марказлари орқали ёшлар ва аёлларда касбий кўникмаларни шакллантириш, уларни молиявий қўллаб-қувватлашга Тикланиш ва тараққиёт жамғармасидан 100 миллион доллар миқдоридаги маблағ йўналтирилади. Шунинг 10 миллиони ёшлар ва хотин-қизларни касб-ҳунарга ўқитишга, 90 миллиони эса ўқув курсларини тамомлаб, сертификат олганларга имтиёзли кредитлар ажратиш учун сарфланади. “Ижтимоий шартнома” орқали нодавлат касб-ҳунар ўқув курсларини битирадиган ёшлар ва аёлларга таълим харажатлари учун 1 миллион сўмгача субсидия берилади.\nЯна бир масала – Касб ва лавозимлар классификатори бугунги замон ва меҳнат бозори талабларига мос келмайди. Мисол учун, унда 2 минг 484 та, яъни 70 фоиз хизматчи лавозими бўйича олий маълумот талаб этилади. Хусусан, маълумотлар базаси билан ишлайдиган мутахассис, веб дизайнер каби ихтисосликларга олий малака талаби қўйилган. Ушбу касбларни IT-марказларда ярим йилда яхши ўрганиш мумкин.\nКутубхоначи, таржимон, банк агенти, реклама мутахассиси каби кўплаб вазифаларга ҳам олий маълумот талаби қўйилган. Меҳнат бозорида бундай касблар бўйича 4 мингга яқин вакансия мавжуд.\nБандлик ва меҳнат муносабатлари вазирлигига Касб ва лавозимлар классификаторида олий маълумот талаб қиладиган мутахассисликлар ва лавозимларни қисқартириш вазифаси қўйилди.\nҲокимларнинг ижтимоий масалалар бўйича ўринбосарлари “ёшлар дафтари” бўйича, маҳалла ва оила масалалари бўйича ўринбосарлари “аёллар дафтари” бўйича масъуллиги белгиланди.\nВидеоселектор йиғилишида Бош вазир ўринбосарлари, вазирлар ва ҳокимларнинг ахбороти эшитилди.\n27.11 12:14 2115\nБугун, 11:39 1071\n27.11 13:15 856\nБугун, 12:31 359 Спорт\nБугун, 12:22 86 Ўзбекистон\nБугун, 12:13 562 Колумнистлар\nБугун, 12:07 141 Жаҳон\nБугун, 11:39 1071 Жамият\nБугун, 11:26 36 Ўзбекистон


13 апрел 2021, Тошкент вақти: 13:10\nШвециянинг Остершунд шаҳрида ўзбекистонлик таниқли имом Обид қори Назаров жонига қасд қилишда айбланаётган шахс устидан маҳкаманинг иккинчи куни Ўз-ТВда берилган "Калаванинг учи" фильми намойиши билан бошланди.\nЎзбекистон давлат телевиденисида 2010 йил май ойида эфирга узатилган фильмда 2009 йил Тошкентда ҳукуматпараст уламо ва ички ишлар мулозимига қарши содир этилган қотилликлар Обид қори Назаров "фатвоси" билан амалга оширилгани даъво қилинган.\nОбидхон қори Назаровнинг маҳкамада фильм намойишидан сўнг чиқиш қилган адвокати ўз ҳимояланувчисига етказилган жисмоний ва маънавий зарарни қоплаш учун товон пули талаб қилди. Бугунги маҳкамада Жуковскийнинг кўрсатма бериши ҳам кутилмоқда.\nМаҳкаманинг илк кунида ашёвий далилларни тақдим қилган прокурор Кристер Петерссон швед матбуотига айбланувчига умрбоқ қамоқ жазосини сўраш ниятида эканини билдирди.\nШвеция ҳуқуқ-тартибот идоралари суиқасднинг бевосита ижрочиси сифатида Ўзбекистон фуқароси Юрий Жуковскийни айбламоқда. Шу йилнинг 25 августда Россиядан Швецияга экстрадиция қилинган 37 яшар Юрий Жуковский ўзига қўйилган айбловларни тан олмаган.


Куни кеча Ўзбекистон Республикаси Халқ таълими вазирлиги ташаббуси билан «Баркамол авлод» республика болалар ижодиёти марказида кўргазма уюштирилди. Унда йигирмадан ортиқ маҳаллий ишлаб чиқарувчилар иштирок этиб, ўғил ва қиз болалар учун сифатли, қулай мактаб формалари, пойабзаллар, спорт кийимлари ҳамда ўқув қуролларини намойиш қилди.\n— Бу йилги кўргазмадан ҳам замонавий, ҳам сифатли, энг муҳими, қулай бичимга эга мактаб формаларимиз ўрин олган, — дейди «Шарқ либослари» дизайн маркази раҳбарининг ўринбосари Камола Ғуломова. — Бунда асосий эътибор либоснинг матосига қаратилган. Ҳозир пахтадан тайёрланган, соғлиқ учун фойдали, ҳавони яхши ўтказадиган кийимларга талаб катта. Буни назардан четда қолдирмаслик керак. Айтишим мумкинки, бу йилги кўргазмада пушти рангли кофта ва кулранг сарафанлар кўпчиликка манзур бўлмоқда.\n— Мактабда ота-оналар раиси сифатида форма танлаш вазифаси зиммамга юклатилган, — дейди Малика Шоабдураҳимова. — Очиғи, қандай кийим олишга бошим қотганди. Аммо кўргазмага келиб, масалага осонгина ечим топдим. Синф раҳбари билан айланиб, бу ердан исталган кийимни топиш мумкинлигига амин бўлдик. Бир-биридан чиройли мактаб формаларининг нархи ҳам ҳамёнбоп экан: костюм-юбкалар 75 минг сўмдан. Буюртма берилса, чегирмаси бор дейишди. Айниқса, маҳсулотни пластик карта орқали ҳам харид қилиш имконининг мавжудлиги қувонарли ҳол.\nБу йил мактаб бозорларида сотилаётган маҳсулотлар нарх-навосининг сунъий равишда ошиб кетишига йўл қўймаслик ҳамда уларда тўлов терминалининг узлуксиз ишлашини таъминлаш мақсадида маҳаллий ҳокимлик ва солиқ идоралари доимий назоратни йўлга қўйган.